type: legislation

text:
 |
 52012PC0514
 Priekšlikums EIROPAS PARLAMENTA UN PADOMES REGULA ar ko izveido Eiropas Brīvprātīgo humānās palīdzības korpusu ES palīdzības brīvprātīgie /* COM/2012/0514 final - 2012/0245 (COD) */
 PASKAIDROJUMA RAKSTS
 1. PRIEKŠLIKUMA KONTEKSTS
 Priekšlikuma pamatojums un mērķi
 Kā paredzēts Līguma par Eiropas
 Savienības darbību (LESD) 214. panta 5. punktā, šis
 priekšlikums paredz izveidot Eiropas Brīvprātīgo
 humānās palīdzības korpusa sistēmu, lai Eiropas
 brīvprātīgie varētu sniegt kopīgu ieguldījumu
 humānās palīdzības pasākumos. Tā mērķis
 ir praktiski atspoguļot Savienības humānās
 vērtības un solidarizēties ar grūtībās
 nonākušajiem, sekmējot efektīvu un pamanāmu Eiropas
 Brīvprātīgo humānās palīdzības korpusu, kas
 palīdz nostiprināt Savienības spēju reaģēt uz
 humanitārajām krīzēm un attīstīt
 reaģēšanas un pārvarēšanas spējas riskiem
 pakļautajās vai katastrofu skartajās trešo valstu kopienās.
 Savienībai ir jānodrošina
 pienācīga humānā palīdzība, reaģējot uz
 arvien biežākajām un apmēros lielākajām
 humanitārajām krīzēm, kas ietver gan dabas katastrofas, gan
 cilvēka izraisītas krīzes. Labi sagatavoti
 brīvprātīgie var uzlabot Savienības spējas
 risināt šīs papildu humānās palīdzības
 vajadzības.
 Sekmīgāk mobilizējot Eiropas
 iedzīvotājus, kas piekrīt būt par
 brīvprātīgajiem, varētu tikt sekmēts arī
 pozitīvs Savienības tēls pasaulē un veicināta interese
 par Eiropas līmeņa humānās palīdzības atbalsta
 projektiem. Kamēr daudzās jomās brīvprātīgā
 darba izmantojums palielinās, Savienības iedzīvotāju
 solidaritāti ar trešo valstu iedzīvotājiem, kuri cietuši
 cilvēka izraisītās krīzēs vai dabas katastrofās,
 vēl būtu iespējams ievērojami attīstīt. Eiropas
 iedzīvotāji uzskata, ka humānā palīdzība ir joma,
 kurā brīvprātīgajam darbam ir vislielākā ietekme,
 un pauž ievērojamu atbalstu Eiropas Brīvprātīgo
 humānās palīdzības korpusa izveidei. Lielākā
 daļa Eiropas iedzīvotāju ir pauduši arī pārliecinošu
 atbalstu Savienības humānās palīdzības sniegšanas
 pasākumiem. Tomēr būtu jāturpina uzlabot komunikāciju
 ar Eiropas iedzīvotājiem, palielinot informētību par
 Savienības humāno palīdzību un veicinot tās
 pamanāmību[1].
 Šis priekšlikums balstās uz
 2010. gada paziņojumu “Kā ar brīvprātīgo darbu
 paust ES iedzīvotāju solidaritāti: pirmās pārdomas par
 Eiropas Brīvprātīgo humānās palīdzības
 korpusu”[2].
 Paziņojumā ir norādīti ievirzes principi, trūkumi un
 priekšnosacījumi pozitīva ieguldījuma došanai Savienības
 humānās palīdzības darbā. Lai pārbaudītu
 dažas no shēmas iespējamām iezīmēm, tika īstenoti
 vairāki izmēģinājuma projekti, kuros gūtās
 atziņas ir ņemtas vērā šajā priekšlikumā.
 Padome[3]
 un Eiropas Parlaments[4]
 ir pauduši spēcīgu atbalstu šai iniciatīvai, atkārtoti
 norādot uz Savienības svarīgo lomu
 brīvprātīgā darba veicināšanā un izceļot atsevišķus
 būtiskākos korpusa komponentus.
 Šis priekšlikums palīdzētu sasniegt
 Savienības ārpolitikas mērķus un jo īpaši
 Savienības humānās palīdzības mērķus:
 nosargāt dzīvību, novērst un atvieglot cilvēku
 ciešanas un aizsargāt cilvēka cieņu. Priekšlikums nostiprinātu
 trešo valstu kopienām sniegtās palīdzības pozitīvo
 ietekmi un brīvprātīgo darba ietekmi uz pašiem
 brīvprātīgajiem. Turklāt zināšanas, ko
 brīvprātīgie gūs gan mācību kursos, gan
 neformālā ceļā, būs nozīmīgs
 ieguldījums cilvēkkapitālā, kas uzlabotu viņu
 nodarbinātības iespējas globālās ekonomikas
 apstākļos un tādējādi palīdzētu sasniegt
 stratēģijas “Eiropa 2020” gudras, ilgtspējīgas un
 iekļaujošas izaugsmes mērķus.
 Atbilstība pārējiem
 Savienības politikas virzieniem un mērķiem
 Īpaša uzmanība ir veltīta tam,
 lai nodrošinātu Brīvprātīgo humānās
 palīdzības korpusa darbību ciešu koordināciju ar
 Savienības humānās palīdzības politiku un
 pasākumiem, kuri tiek īstenoti ES ārpolitikas ietvaros, jo
 īpaši attīstības sadarbības jomā. Kaut arī
 Brīvprātīgo humānās palīdzības korpuss ir
 vērsts uz Savienības humānās palīdzības
 mērķu sasniegšanu, tam būtu jādod ieguldījums arī
 tādās Savienības iekšpolitikas jomās kā
 izglītība, jaunatne un aktīvs pilsoniskums.
 Brīvprātīgo humānās
 palīdzības korpuss darbosies tajās jomās, kuras nav
 ietvertas esošajās Eiropas programmās, piemēram, Eiropas
 Brīvprātīgo dienestā. Minētais dienests darbojas
 galvenokārt Eiropā, un tā darbības ir vērstas uz
 jauniešu (līdz 30 gadu vecumam) iesaisti, lai Savienībā
 veicinātu sociālo kohēziju un savstarpēju sapratni,
 taču šīs darbības nav balstītas uz humānās
 palīdzības principiem. Brīvprātīgo humānās
 palīdzības korpusa mērķi, tā kompetences joma un darbības
 atbilst īpašajām humānās palīdzības pasākumu
 un operāciju vajadzībām.
 2. APSPRIEŠANĀS AR
 IEINTERESĒTAJĀM PERSONĀM UN IETEKMES NOVĒRTĒJUMA
 REZULTĀTI
 Kopš ES Konstitucionālā līguma
 projektā ietvertā pirmā priekšlikuma par
 Brīvprātīgo humānās palīdzības korpusu ir
 veikti divi ārēji pārskati 2006. un 2010. gadā un
 vairākas apspriedes ar plašu ieinteresēto personu loku.
 Mērķis bija novērtēt pašreizējo situāciju
 saistībā ar brīvprātīgo darbu humānās
 palīdzības jomā, apzināt trūkumus un problēmjautājumus
 un noteikt mērķus un prioritārās rīcības jomas.
 Ar ieinteresētajām personām,
 tostarp galvenajām humānās palīdzības
 organizācijām (NVO, Sarkanā Krusta un Sarkanā
 Pusmēness biedrībām, ANO aģentūrām),
 vispārējām brīvprātīgo organizācijām,
 individuāliem brīvprātīgajiem, dalībvalstu
 pārstāvjiem un citiem attiecīgajiem dalībniekiem,
 apspriešanās notika divās speciāli rīkotās
 konferencēs[5]
 un sabiedriskajā apspriešanā internetā. Papildus tam
 dažādus jautājumus saistībā ar Brīvprātīgo
 humānās palīdzības korpusu dalībvalstis apsprieda
 Padomes Humānās palīdzības un pārtikas
 palīdzības jautājumu darba grupā[6]. Apspriešana ietvēra
 arī atklātu interneta forumu par korpusa piemērotāko
 nosaukumu. Rūpīgas analīzes rezultātā par
 piemērotu nosaukumu šai iniciatīvai tika atzīts variants “ES
 palīdzības brīvprātīgie” (EU Aid Volunteers),
 kas turpmāk tekstā izmantots, lai apzīmētu gan pašu
 iniciatīvu, gan brīvprātīgos, kuri tiks nosūtīti
 darbā humānās palīdzības operācijās.
 Tika sagatavots ietekmes novērtējuma
 ziņojums, kurā izskatīti politikas varianti un to
 iespējamā ietekme. Šajā procesā piedalījās
 ietekmes novērtējuma vadības grupa, kurā bija
 iesaistīti attiecīgie Komisijas dienesti[7], un ietekmes
 novērtējumā tika izmantoti ārējas priekšizpētes
 rezultāti. Ir ņemtas vērā atziņas un secinājumi,
 kas izrietēja no diviem semināriem ar projektu koordinatoru
 dalību[8].
 Visas ieinteresēto personu piezīmes
 tika rūpīgi izskatītas un ir atspoguļotas ietekmes
 novērtējuma ziņojumā.
 Ietekmes novērtējums
 Galvenās apzinātās
 problēmas ir šādas:
 (1)
 nav strukturētas ES līmeņa pieejas
 brīvprātīgajam darbam;
 (2)
 vāja pamanāmība ES humānās
 palīdzības pasākumiem un solidaritātei ar
 grūtībās nonākušajiem;
 (3)
 dalībvalstu vidū nav konsekventu
 apzināšanas un atlases mehānismu;
 (4)
 trūkst brīvprātīgo, kas ir
 kvalificēti strādāt humānās palīdzības
 jomā;
 (5)
 trūkumi humānās palīdzības
 papildu jaudu nodrošināšanā;
 (6)
 vājas uzņemošo valstu organizāciju
 spējas.
 Ietekmes novērtējumā
 izskatīja vairākus politikas variantus, kas izriet no dažādu
 elementu un pārvaldības veida kombinācijām.
 1. politikas variants, kas ietver
 1) brīvprātīgo apzināšanas, atlases un
 apmācības standartu izstrādi un 2) nosūtošo
 organizāciju sertifikācijas mehānismu izstrādi.
 2. politikas variants, kas ietver
 1. varianta elementus plus 3) atbalstu ES humānās
 palīdzības jomā strādājošo brīvprātīgo
 apmācībai, 4) ES kvalificēto brīvprātīgo
 reģistra izveidi, 5) standartu un sertifikācijas mehānisma
 izstrādi brīvprātīgo pārvaldībai
 uzņemošajās organizācijās.
 3. politikas variants, kas ietver visus
 2. varianta elementus plus 6) atbalstu ES brīvprātīgo
 nosūtīšanai, 7) spēju attīstīšanu
 ārpussavienības uzņemošajās organizācijās,
 8) ES humānās palīdzības brīvprātīgo
 tīkla izveidi. Šis variants tiktu īstenots partnerībā ar
 humānās palīdzības organizācijām, kuru ziņā
 būtu brīvprātīgo apzināšana, atlase un
 nosūtīšana.
 4. politikas variants, kas ietver visus
 3. varianta elementus, kurus īsteno Eiropas Komisija, izmantojot
 tiešās pārvaldības modeli.
 Pamatojoties uz iespējamās ekonomiskās,
 sociālās un vides ietekmes novērtējumu, kā
 efektīvākais un racionālākais apzināto problēmu
 risinājums tika ieteikts 3. politikas variants.
 3. PRIEKŠLIKUMA JURIDISKIE ASPEKTI
 Šajā priekšlikumā ir noteiktas ES
 palīdzības brīvprātīgo darbības procedūras
 un noteikumi, kā paredzēts Līguma 214. panta
 5. punktā. Priekšlikumā ir ievērota veicinošā pieeja,
 un tas ietver vienīgi regulas īstenošanai nepieciešamos
 pamatelementus, tostarp nosakot tās vispārīgos un darbības
 mērķus, principus un paredzētos pasākumus,
 finansiālās palīdzības noteikumus un vispārīgos
 īstenošanas noteikumus.
 Priekšlikumā ir ievēroti
 humānās palīdzības principi (4. pants) un Eiropas
 konsensa par humāno palīdzību humānās
 palīdzības definīcija[9].
 Papildus reaģēšanai krīzes situācijās priekšlikums
 attiecas arī uz katastrofu novēršanas, sagatavotības un
 atjaunošanas operācijām, kā arī humānās
 palīdzības pasākumiem, kuru mērķis ir palielināt
 vietējo kopienu reaģēšanas spējas un attīstīt to
 spēju pārvarēt krīzes.
 Priekšlikuma galvenie elementi ir ES
 palīdzības brīvprātīgajiem uzticamie dažādie
 pasākumi, kuriem var asignēt finansiālo palīdzību
 un kurus dažādi palīdzības saņēmēji var
 īstenot, pamatojoties uz Komisijas gada darba programmu (21. pants).
 Saskaņā ar Padomes Regulu (EK) Nr. 58/2003[10] Komisija ir paredzējusi programmu
 pārvaldību deleģēt izpildaģentūrai.
 Priekšlikumā ir paredzēti
 turpmāk minētie pasākumu veidi.
 –
 Standarti attiecībā uz
 brīvprātīgajiem kandidātiem un ES palīdzības
 brīvprātīgajiem (9. pants)
 Komisija izstrādās standartus, kas
 būs par pamatu politikas satvaram un obligātajām
 prasībām, lai nodrošinātu brīvprātīgo
 kandidātu efektīvu, racionālu un saskaņotu atlasi un sagatavošanu
 un ES palīdzības brīvprātīgo nosūtīšanu un
 pārvaldību, kas ir šīs iniciatīvas galvenās
 darbības. Šie standarti nodrošinās pienācīgas
 rūpības ievērošanu un attieksies jo īpaši uz nosūtošo
 un uzņemošo organizāciju pienākumiem, minimālajām
 prasībām attiecībā uz uzturēšanās,
 izmitināšanas un citu attiecīgo izdevumu segšanu, apdrošināšanu
 un citiem būtiskiem aspektiem.
 –
 Sertifikācija (10. pants)
 Nosūtošajām organizācijām,
 kas vēlas atlasīt, sagatavot un nosūtīt ES
 palīdzības brīvprātīgos, būs jābūt
 sertificētām, ka tās atbilst minētajiem standartiem.
 Tām būs jāatbilst dažādām atbilstības
 prasībām un jāiziet diferencēta sertifikācijas
 procedūra (tiks noteikta īstenošanas tiesību aktos), ņemot
 vērā organizācijas veidu un statusu (piemēram,
 dalībvalstu valsts struktūras vai NVO). Pretendēt varēs
 arī humānās palīdzības jomā
 strādājošās civilās aizsardzības un
 attīstības sadarbības struktūras. Tiks izveidots
 diferencēts sertifikācijas mehānisms attiecībā uz
 atbilstīgajām uzņemošajām organizācijām. Kaut
 arī privāti uzņēmumi nevar pretendēt ne uz
 nosūtošās, ne uzņemošās organizācijas statusu, tie var
 tikt iesaistīti projektos un līdzfinansēt daļu no
 brīvprātīgo izmaksām, tādējādi veicinot
 uzņēmumu brīvprātīgo kustību, uz ko mudināts
 paziņojumā “Atjaunota ES stratēģija 2011.–2014. gadam
 attiecībā uz korporatīvo sociālo atbildību”[11].
 –
 Brīvprātīgo kandidātu
 apzināšana un atlase (11. pants)
 ES palīdzības
 brīvprātīgajos var iesaistīties gan Savienības
 pilsoņi, gan valstspiederīgie, kas pastāvīgi likumīgi
 uzturas ES. Ievērojot nolīgumus, kas minēti 23. panta
 1. punktā, pieteikties, lai kļūtu par ES
 palīdzības brīvprātīgajiem, var kandidātvalstu,
 potenciālo kandidātvalstu un Eiropas kaimiņattiecību
 politikas partnervalstu pilsoņi.
 Pamatojoties uz gada darba programmu, Komisija
 izsludinās uz sertificētajām nosūtošajām
 organizācijām vērstus konkursus brīvprātīgo
 kandidātu apzināšanai un atlasei. Nosūtošās
 organizācijas, kurām šo konkursu rezultātā būs
 piešķirtas līgumslēgšanas tiesības, apzinās un
 atlasīs apmācāmos brīvprātīgos pēc tam, kad
 nosūtošās vai uzņemošās organizācijas vai citas
 attiecīgās struktūras būs novērtējušas trešo
 valstu vajadzības.
 –
 Apmācība un sagatavošanas
 pasākumi pirms nosūtīšanas (12. pants)
 Atlasītie brīvprātīgie
 kandidāti izies speciāli pielāgotu apmācību,
 ņemot vērā viņu iepriekšējo pieredzi. Mācību
 programmu organizēs Komisija, un to īstenos organizācijas ar
 īpašu pieredzi apmācības jomā. Turklāt
 brīvprātīgie kandidāti apmācības ietvaros un
 atkarībā no viņu apmācības vajadzībām
 varēs gūt praktisku pieredzi ar prakses vietu palīdzību vai
 citiem īstermiņa sagatavošanas pasākumiem pirms
 nosūtīšanas, ko organizēs sertificētās
 nosūtošās organizācijas.
 –
 ES palīdzības
 brīvprātīgo reģistrs (13. pants)
 Būtu jānovērtē
 brīvprātīgo kandidātu gatavība nosūtīšanai
 uz trešām valstīm. Ja vērtējums ir pozitīvs, viņi
 būtu jāiekļauj Komisijas pārvaldītā
 reģistrā ar ES palīdzības brīvprātīgajiem,
 kuri ir piemēroti nosūtīšanai darbā. Reģistrā
 iekļaus arī jau nosūtītos brīvprātīgos, kuri
 turpmāk vēlas pretendēt uz vēl kādu nosūtījumu.
 –
 ES palīdzības
 brīvprātīgo nosūtīšana darbā uz trešām
 valstīm (14. pants)
 Pamatojoties uz gada darba programmu, Komisija
 izsludinās uz sertificētajām nosūtošajām
 organizācijām vērstus konkursus ES palīdzības
 brīvprātīgo nosūtīšanai darbā. Nosūtošās
 organizācijas, kurām šo konkursu rezultātā būs
 piešķirtas līgumslēgšanas tiesības, varēs
 reģistrā izvēlēties brīvprātīgos un
 nosūtīt viņus uz uzņemošajām organizācijām.
 Arī Komisija varēs nosūtīt reģistrā
 iekļautos brīvprātīgos uz Komisijas humānās
 palīdzības vietējiem birojiem vai darbam reaģēšanas
 operācijās trešās valstīs, izmantojot Ārkārtas
 reaģēšanas centru[12],
 kas veicina efektīvāku Savienības reaģēšanu uz
 katastrofām. Konkrētie nosūtījuma noteikumi tiks noteikti
 līgumā starp nosūtošo organizāciju un brīvprātīgo.
 –
 Uzņemošo organizāciju spēju
 attīstīšana (15. pants)
 Ar šo pasākumu Komisija var
 atbalstīt uzņemošo organizāciju spēju
 attīstīšanas pasākumus, lai nodrošinātu ES
 palīdzības brīvprātīgo efektīvu
 pārvaldību un viņu darba paliekošu ietekmi, tostarp
 sekmējot vietējo brīvprātīgā darba kustību.
 –
 ES palīdzības
 brīvprātīgo tīkls (16. pants)
 Šis pasākums paredz izveidot ES
 palīdzības brīvprātīgo tīklu, ko
 pārvaldīs Komisija. Tīklā ietilps ES palīdzības
 brīvprātīgie, un tas veicinās savstarpējos sakarus,
 kā arī kalpos īpašiem pasākumiem, jo īpaši ar
 dalīšanos zināšanās un informācijas izplatīšanu. Ar šo
 tīklu tiks atbalstīti arī tādi pasākumi kā
 semināri, darbsemināri un bijušo brīvprātīgo
 pasākumi.
 –
 Komunikācija, informētības
 veicināšana un pamanāmība (17. pants)
 Ar šo pasākumu tiks atbalstīti sabiedrības
 informēšanas, komunikācijas un informētības
 veicināšanas pasākumi, lai popularizētu ES palīdzības
 brīvprātīgo iniciatīvu un veicinātu
 brīvprātīgo darbu humānās palīdzības
 jomā. Komisija izstrādās informēšanas un komunikācijas
 rīcības plānu, ko īstenos visi palīdzības
 saņēmēji, jo īpaši nosūtošās un
 uzņemošās organizācijas.
 Komisija ir pilnvarota attiecībā uz dažiem pasākumiem
 pieņemt noteikumus ar deleģētiem aktiem (kā
 paredzēts 25. pantā) par standartiem un rādītāju
 grozījumiem attiecībā uz darbības mērķiem vai
 ar īstenošanas aktiem (24. pants), tostarp par
 sertifikācijas mehānismu un mācību programmas noteikumiem.
 Juridiskais pamats
 Šā priekšlikuma juridiskais pamats ir Līguma par Eiropas
 Savienības darbību 214. panta 5. punkts.
 Subsidiaritātes princips
 Ņemot vērā, ka tas, ka Savienība izveido ES
 palīdzības brīvprātīgo iniciatīvu, ir
 paredzēts konkrētā ar Līgumu noteiktā juridiskajā
 pamatā, subsidiaritātes principu nepiemēro.
 Proporcionalitātes princips
 Ar priekšlikumu tiek novērsti esošajās
 brīvprātīgā darba shēmās apzinātie
 trūkumi, un tajā paredzēts vienīgi mērķu
 sasniegšanai nepieciešamais.
 Administratīvais slogs, kas būtu jāuzņemas
 Savienībai, ir ierobežots, un nodrošina vajadzīgos
 priekšnosacījumus brīvprātīgo nosūtīšanai
 darbā humānās palīdzības operācijās,
 ietverot standartu izstrādi, sertifikācijas mehānismu,
 mācību programmu un apmācīto brīvprātīgo
 reģistru. Galvenos pasākumus saistībā ar ES
 palīdzības brīvprātīgajiem attiecībā uz
 brīvprātīgo apzināšanu, atlasi, sagatavošanu un
 nosūtīšanu decentralizēti īstenos nosūtošās un
 uzņemošās organizācijas. Turklāt Komisija ir
 paredzējusi programmu pārvaldību deleģēt izpildaģentūrai.
 Juridiskā instrumenta izvēle
 Eiropas Parlamenta un Padomes regulas priekšlikums.
 4. IETEKME UZ BUDŽETU
 Komisijas paziņojumā “Budžets
 stratēģijai “Eiropa 2020””[13]
 Eiropas Brīvprātīgo humānās palīdzības
 korpusa izveidei (ES palīdzības brīvprātīgie) ir
 paredzētas budžeta saistību apropriācijas 239,1 miljona
 euro apmērā pašreizējās cenās.
 2012/0245 (COD)
 Priekšlikums
 EIROPAS PARLAMENTA UN PADOMES REGULA
 ar ko izveido Eiropas
 Brīvprātīgo humānās palīdzības korpusu
 ES palīdzības
 brīvprātīgie
 EIROPAS PARLAMENTS UN EIROPAS
 SAVIENĪBAS PADOME,
 ņemot vērā Līgumu par
 Eiropas Savienības darbību un jo īpaši tā 214. panta
 5. punktu,
 ņemot vērā
 Eiropas Komisijas priekšlikumu,
 apspriedušies ar Eiropas Datu
 aizsardzības uzraudzītāju,
 pēc leģislatīvā akta
 projekta nosūtīšanas valstu parlamentiem,
 saskaņā ar parasto likumdošanas
 procedūru,
 tā kā:
 (1) Solidaritāte ir viena no
 Savienības pamatvērtībām, un būtu iespējams
 pilnveidot veidus, kādos Savienības iedzīvotāji pauž
 solidaritāti ar trešo valstu iedzīvotājiem, kurus var skart vai
 ir skārušas cilvēka izraisītas krīzes vai dabas
 katastrofas.
 (2) Brīvprātīgais
 darbs ir solidaritātes konkrēta un uzskatāma izpausme, kas
 indivīdiem dod iespēju veltīt savas zināšanas, prasmes un
 laiku, kalpojot līdzcilvēkiem bez primārā mērķa
 gūt finansiālu labumu.
 (3) Savienības
 redzējums humānās palīdzības jomā, tostarp
 konkretizējot kopējo mērķi, principus, paraugpraksi un
 vienotu Savienības humānās palīdzības sniegšanas
 sistēmu, ir izklāstīts paziņojumā “Eiropas konsenss
 par humāno palīdzību”[14].
 Eiropas konsensā ir uzsvērta Savienības stingrā
 apņemšanās ievērot humānās palīdzības
 pamatprincipus – cilvēcību, neitralitāti,
 objektivitāti un neatkarību. Eiropas Brīvprātīgo
 humānās palīdzības korpusa (turpmāk “ES palīdzības
 brīvprātīgie” (EU Aid Volunteers)) pasākumos
 būtu jāvadās pēc Eiropas konsensa par humāno
 palīdzību.
 (4) Savienības humāno
 palīdzību sniedz situācijās, kad tiek izmantoti citi ar
 attīstības sadarbību, krīžu pārvarēšanu un civilo
 aizsardzību saistīti instrumenti. ES palīdzības brīvprātīgajiem
 savā darbā būtu jānodrošina saskaņotība un
 papildināmība ar attiecīgajām politikas jomām un
 instrumentiem, lai šie instrumenti tiktu izmantoti pēc iespējas
 efektīvi, līdztekus sistemātiski veicinot humānās
 palīdzības principu ievērošanu un ilgtermiņa
 attīstības mērķu sasniegšanu. ES palīdzības
 brīvprātīgo pasākumos būtu jācenšas
 nodrošināt sinerģiju ar Savienības Civilās
 aizsardzības mehānismu, Ārkārtas reaģēšanas
 centru, kas izveidots ar Lēmumu XX/XXXX[15], un ar EĀDD un ES
 delegācijām, lai Savienības reaģēšana uz
 humanitārajām krīzēm trešās valstīs būtu
 koordinēta.
 (5) Gadu gaitā pasaules
 humanitāro krīžu skaits, apmērs un sarežģītība ir
 ievērojami palielinājušies, kas humānās
 palīdzības sniedzējiem nozīmē arvien pieaugošu
 nepieciešamību reaģēt efektīvi, racionāli un
 saskaņoti un sniegt atbalstu vietējām kopienām, lai
 mazinātu to pakļautību riskiem un nostiprinātu to
 spēju pārvarēt katastrofas.
 (6) Brīvprātīgie
 var uzlabot humānās palīdzības operāciju
 iedarbīgumu un sekmēt humānās palīdzības
 sniegšanas profesionalizāciju, ja viņi ir pienācīgi
 atlasīti, apmācīti un sagatavoti nosūtījumam,
 nodrošinot, ka viņiem ir vajadzīgās prasmes un lietpratība,
 lai iespējami efektīvi palīdzētu grūtībās
 nonākušajiem.
 (7) Eiropā un visā
 pasaulē ir brīvprātīgā darba shēmas, kas
 vērstas uz darbu trešās valstīs. Bieži tās ir valsts
 līmeņa shēmas, kas galvenokārt vai pilnībā
 vērstas uz attīstības projektiem. Tādējādi ES
 palīdzības brīvprātīgo iniciatīvai būtu
 jānovērš dublēšanās un jārada virsvērtība,
 dodot brīvprātīgajiem iespēju sniegt kopīgu
 ieguldījumu humānās palīdzības operācijās, kas
 veicinātu aktīvu pilsoniskumu Eiropas Savienībā, un
 sekmējot iniciatīvas pasākumos iesaistīto īstenošanas
 organizāciju starptautisku sadarbību.
 (8) Humānās
 palīdzības brīvprātīgo darbā pašlaik ir
 nenosegtas jomas, kurās ES palīdzības
 brīvprātīgie varētu sniegt savu ieguldījumu,
 nodrošinot, ka pareizā profila brīvprātīgie
 īstajā brīdī tiek nosūtīti uz vajadzīgo
 vietu. To varētu panākt, jo īpaši nodrošinot humānās
 palīdzības brīvprātīgo apzināšanas un atlases
 Eiropas līmeņa standartus, savstarpēji saskaņotus
 kritērijus brīvprātīgo apmācībai un sagatavošanai
 pirms nosūtījuma, uzlabotus reģistrus ar iespējamiem
 brīvprātīgajiem, kuri apzināti, pamatojoties uz
 vietējām vajadzībām, un iespējas
 brīvprātīgajiem sniegt ieguldījumu humānās
 palīdzības operācijās ne tikai ar darbu
 nosūtījumā, bet arī ar administratīvo atbalstu un
 brīvprātīgo darbu interneta vidē[16].
 (9) Sevišķi svarīga
 nozīme būtu jāpiešķir brīvprātīgo
 drošībai un aizsardzībai.
 (10) Savienība
 humānās palīdzības operācijas īsteno
 partnerībā ar īstenošanas organizācijām. Šīm
 organizācijām būtu jāieņem svarīga loma ES
 palīdzības brīvprātīgo iniciatīvas
 īstenošanā, lai nodrošinātu vietējo dalībnieku atbildību
 un iniciatīvas pasākumu maksimālu izmantojumu. Savienībai
 būtu jo īpaši jāuztic īstenošanas organizācijām
 ES palīdzības brīvprātīgo apzināšana, atlase,
 sagatavošana un nosūtīšana, ievērojot Komisijas noteiktos
 standartus. Komisijai turklāt būtu jābūt iespējai
 attiecīgā gadījumā pašai nosūtīt darbā
 pienācīgi apmācītus un sagatavotus
 brīvprātīgos.
 (11) Privātiem
 uzņēmumiem var būt būtiska loma, un tie var dot
 ieguldījumu Savienības humānās palīdzības
 operācijās, jo īpaši ar darba ņēmēju
 brīvprātīgo darbu[17].
 (12) Brīvprātīgais
 darbs humānās palīdzības jomā var palīdzēt
 iesaistīt jauniešus aktīvā dzīvē, veicināt
 viņu personisko izaugsmi un starpkultūru izpratni un uzlabot
 viņu prasmes un nodarbinātības iespējas globālās
 ekonomikas apstākļos. Tādējādi tiktu dots
 ieguldījums “Jaunatnes iespēju iniciatīvā”[18] un vairāku citu
 svarīgu Savienības mērķu sasniegšanā, piemēram,
 attiecībā uz sociālo integrāciju, nodarbinātību,
 aktīvu pilsoniskumu, izglītību un prasmju attīstīšanu[19].
 (13) Ievērojot Savienības
 iespēju vienlīdzības un diskriminācijas aizlieguma
 principus, visiem Savienības pilsoņiem un pastāvīgajiem
 iedzīvotājiem neatkarīgi no nodarbošanās un vecuma
 būtu jābūt iespējai iesaistīties kā aktīviem
 pilsoņiem. Ņemot vērā konkrētās problēmas,
 ar ko saskaras humānās palīdzības jomā, ES
 palīdzības brīvprātīgo iniciatīvas
 dalībniekiem būtu jābūt vecumā virs 18 gadiem.
 (14) Skaidrs juridiskais statuss ir
 ļoti svarīgs priekšnoteikums brīvprātīgo iesaistei
 darbā valstīs ārpus Savienības. Brīvprātīgo
 nosūtījuma noteikumi būtu jānosaka līgumā,
 ietverot brīvprātīgo aizsardzības un drošības
 standartus, nosūtošo un uzņemošo organizāciju pienākumus,
 apdrošināšanu un uzturēšanās, izmitināšanas un citu
 attiecīgo izdevumu segšanu. Brīvprātīgo
 nosūtīšanai uz trešām valstīm būtu jāizvirza
 nosacījums par pienācīgiem drošības un aizsardzības
 pasākumiem.
 (15) ES palīdzības
 brīvprātīgo iniciatīvai būtu jāatbalsta trešo
 valstu vietējās humānās palīdzības
 organizācijas. Tās darbībām būtu jāuzlabo
 uzņemošo organizāciju spēja risināt humanitārās
 krīzes un profesionāli pārvaldīt ES palīdzības
 brīvprātīgos, efektīvi izmantot viņu prasmes un lietpratību
 un nodrošināt, ka brīvprātīgo ieguldījumam ir
 paliekoša ietekme uz vietējām kopienām, sniedzot
 palīdzību humanitāro krīžu skartajiem cilvēkiem, kas
 ir Savienības humānās palīdzības galīgie
 saņēmēji.
 (16) Šīs regulas finanšu
 noteikumi būtu jāpiemēro no 2014. gada
 1. janvāra, jo tie attiecas uz daudzgadu finanšu shēmu
 2014.–2020. gadam. Finansiālās palīdzības
 piešķiršana būtu jāīsteno saskaņā ar Regulu
 Nr. xxx/2012[20],
 ko piemēro Eiropas Savienības vispārējam budžetam (Finanšu
 regula). Ņemot vērā ES palīdzības
 brīvprātīgo darbības īpašo raksturu, ir
 lietderīgi paredzēt, ka finansiālo palīdzību var
 piešķirt fiziskām personām un publisko tiesību un
 privāttiesību juridiskām personām. Svarīgi ir arī
 nodrošināt minētās regulas noteikumu ievērošanu, jo
 īpaši attiecībā uz tajā paredzētajiem saimnieciskuma,
 lietderības un efektivitātes principiem.
 (17) Savienības finanšu
 intereses būtu jāaizsargā, piemērojot samērīgus
 pasākumus visā izdevumu ciklā, tostarp pārkāpumu
 novēršanu, atklāšanu un izmeklēšanu, zaudēto, nepamatoti
 izmaksāto vai nepareizi izlietoto līdzekļu atgūšanu un
 vajadzības gadījumā arī sodus. Būtu jāveic
 atbilstīgi pasākumi pārkāpumu un krāpšanas
 novēršanai, kā arī vajadzīgie pasākumi zaudēto,
 nepamatoti izmaksāto vai nepareizi izlietoto līdzekļu atgūšanai
 saskaņā ar Padomes 1995. gada 18. decembra Regulu (EK,
 Euratom) Nr. 2988/95 par Eiropas Kopienu finanšu interešu aizsardzību[21], Padomes 1996. gada
 11. novembra Regulu (EK, Euratom) Nr. 2185/96 par pārbaudēm
 un apskatēm uz vietas, ko Komisija veic, lai aizsargātu Eiropas
 Kopienu finanšu intereses pret krāpšanu un citām
 nelikumībām[22],
 un Eiropas Parlamenta un Padomes 1999. gada 25. maija Regulu (EK)
 Nr. 1073/1999 par izmeklēšanu, ko veic Eiropas Birojs krāpšanas
 apkarošanai (OLAF)[23].
 (18) Pamatojoties uz sadarbības
 nolīgumiem, būtu jānodrošina dalības iespēja
 trešām valstīm, jo īpaši pievienošanās valstīm,
 kandidātvalstīm, EBTA valstīm un Eiropas
 kaimiņattiecību politikas partnervalstīm.
 (19) Lai nodrošinātu
 pastāvīgas atgriezeniskās saites un uzlabojumu iespēju,
 Komisijai saskaņā ar Līguma par Eiropas Savienības
 darbību 290. pantu būtu jādeleģē pilnvaras
 pieņemt aktus attiecībā uz noteikumiem par ES
 palīdzības brīvprātīgo pārvaldības
 standartiem un darbības rādītāju grozīšanu. Īpaši
 svarīgi, lai sagatavošanas darba gaitā Komisija pienācīgi
 apspriestos, tostarp ekspertu līmenī. Komisijai, sagatavojot un
 izstrādājot deleģētos aktus, būtu jānodrošina
 vienlaicīga, savlaicīga un atbilstīga attiecīgo dokumentu
 nosūtīšana Eiropas Parlamentam un Padomei.
 (20) Lai nodrošinātu
 vienādus šīs regulas īstenošanas nosacījumus,
 īstenošanas pilnvaras būtu jāpiešķir Komisijai. Šīs
 pilnvaras būtu jāizmanto saskaņā ar Eiropas Parlamenta un
 Padomes 2011. gada 16. februāra Regulu (ES) Nr. 182/2011,
 ar ko nosaka normas un vispārīgus principus par dalībvalstu
 kontroles mehānismiem, kuri attiecas uz Komisijas īstenošanas
 pilnvaru izmantošanu[24].
 Pieņemot sertifikācijas mehānismu, mācību programmu un
 iniciatīvas gada darba programmu, būtu jāizmanto pārbaudes
 procedūra.
 (21) Šajā regulā ir
 ievērotas pamattiesības un principi, kas atzīti Eiropas
 Savienības Pamattiesību hartā.
 (22) Personas datu apstrāde
 saskaņā ar šo regulu tiek veikta vienīgi nepieciešamajā
 apjomā un samērīgi ar mērķi nodrošināt ES
 palīdzības brīvprātīgo iniciatīvas pienācīgu
 darbību. Uz Komisijas veikto personas datu apstrādi attiecas Eiropas
 Parlamenta un Padomes 2000. gada 18. decembra Regula (EK)
 Nr. 45/2001 par fizisku personu aizsardzību attiecībā uz
 personas datu apstrādi Kopienas iestādēs un struktūrās
 un par šādu datu brīvu apriti[25].
 Uz Savienībā likumīgi darbojošos īstenošanas
 organizāciju veikto personas datu apstrādi attiecas personas datu
 aizsardzības Direktīva 95/46/EK[26],
 IR PIEŅĒMUŠI ŠO REGULU.
 I nodaļa
 Mērķi, darbības joma un definīcijas
 1. pants
 Priekšmets
 Ar šo regulu izveido Eiropas
 Brīvprātīgo humānās palīdzības korpusu
 (turpmāk “ES palīdzības brīvprātīgie” (EU Aid
 Volunteers)), ko veido kā sistēmu Eiropas
 brīvprātīgo kopīgam ieguldījumam Savienības
 humānās palīdzības operācijās.
 Šajā regulā ir noteikti ES
 palīdzības brīvprātīgo darbības noteikumi un
 procedūras un finansiālās palīdzības sniegšanas
 noteikumi.
 2. pants
 Darbības joma
 Šī regula attiecas uz:
 1. ES palīdzības
 brīvprātīgo nosūtīšanu darbā humānās
 palīdzības operācijās trešās valstīs;
 2. Savienībā veiktiem
 pasākumiem ar mērķi atbalstīt, veicināt un sagatavot
 ES palīdzības brīvprātīgo nosūtīšanu
 darbā humānās palīdzības operācijās;
 3. Savienībā un
 ārpus tās veiktiem pasākumiem ar mērķi
 attīstīt trešo valstu uzņemošo organizāciju spējas
 saistībā ar ES palīdzības brīvprātīgo
 pārvaldību.
 3. pants
 Mērķis
 ES palīdzības
 brīvprātīgo iniciatīvas mērķis ir praktiski
 atspoguļot Savienības humānās vērtības un
 solidarizēties ar grūtībās nonākušajiem, sekmējot
 efektīvu un pamanāmu ES palīdzības
 brīvprātīgo iniciatīvu, kas palīdz nostiprināt
 Savienības spēju reaģēt uz humanitārajām
 krīzēm un attīstīt reaģēšanas un
 pārvarēšanas spējas riskiem pakļautajās vai katastrofu
 skartajās trešo valstu kopienās.
 4. pants
 Vispārīgie principi
 1. ES palīdzības
 brīvprātīgo pasākumus īsteno, ievērojot
 humānās palīdzības principus – cilvēcību,
 neitralitāti, objektivitāti un neatkarību.
 2. ES palīdzības
 brīvprātīgo pasākumos ievēro vietējo kopienu un
 uzņemošo organizāciju vajadzības, un tiem būtu
 jāsekmē humānās palīdzības sniegšanas
 profesionalizācija.
 3. Prioritāte ir
 brīvprātīgo drošība un aizsardzība.
 4. ES palīdzības
 brīvprātīgie veicina kopīgus pasākumus un dažādu
 valstu brīvprātīgo iesaisti un atbalsta kopīgus projektus
 un īstenošanas organizāciju starptautiskas partnerības, kā
 norādīts 10. pantā.
 5. pants
 Definīcijas
 Šajā regulā piemēro šādas
 definīcijas:
 (a)
 “brīvprātīgais” ir persona, kas
 pēc brīvas gribas un motivācijas un bez primārā
 mērķa gūt finansiālu labumu izvēlas veikt darbu, kurš
 dod labumu kopienai, pašam brīvprātīgajam un sabiedrībai
 kopumā;
 (b)
 “brīvprātīgais kandidāts” ir
 atbilstīga persona 11. panta 1. punkta nozīmē, kas
 pieteikusies dalībai ES palīdzības brīvprātīgo
 pasākumos;
 (c)
 “ES palīdzības
 brīvprātīgais” ir brīvprātīgais kandidāts,
 kas ir atlasīts, apmācīts, atzīts par atbilstīgu un
 reģistrēts kā pieejams nosūtījumam humānās
 palīdzības operācijās trešās valstīs;
 (d)
 “humānā palīdzība” ir
 pasākumi un operācijas, lai nodrošinātu vajadzībām
 atbilstīgu ārkārtas palīdzību ar mērķi
 nosargāt dzīvību, novērst un atvieglot cilvēku
 ciešanas un aizsargāt cilvēka cieņu cilvēka izraisītu
 krīžu vai dabas katastrofu gadījumā. Tā ietver
 palīdzības, seku likvidēšanas un aizsardzības
 operācijas humanitārās krīzes situācijās vai
 tūlīt pēc tam, atbalsta pasākumus ar mērķi ar
 nodrošināt piekļūšanu grūtībās nonākušajiem
 un veicināt palīdzības brīvu plūsmu, kā arī
 pasākumus ar mērķi nostiprināt sagatavotību
 katastrofām un samazināt katastrofu risku, un stiprināt
 pārvarēšanas spējas un spēju tikt galā ar
 krīzēm un atgūties no tām;
 (e)
 “trešā valsts” ir ārpussavienības
 valsts, kurā notiek d) apakšpunktā minētie
 humānās palīdzības pasākumi un operācijas.
 6. pants
 Savienības rīcības saskaņotība
 un papildināmība
 1. Īstenojot šo regulu,
 nodrošina saskaņotību ar citām Savienības
 ārējās darbības jomām un citām
 attiecīgajām Savienības politikas jomām. Īpašu
 uzmanību pievērš tam, lai pāreja starp palīdzību,
 atjaunošanu un attīstību notiktu gludi.
 2. Komisija un dalībvalstis
 sadarbojas ar mērķi uzlabot konsekvenci un saskaņotību
 starp attiecīgajām valstu brīvprātīgā darba
 shēmām un ES palīdzības brīvprātīgo
 pasākumiem.
 3. Savienība veicina
 sadarbību ar attiecīgajām starptautiskajām
 organizācijām, jo īpaši Apvienoto Nāciju Organizāciju,
 un ar citiem ES palīdzības brīvprātīgo pasākumu
 īstenošanas partneriem, kas darbojas humānās
 palīdzības jomā.
 7. pants
 Darbības mērķi
 1. ES palīdzības
 brīvprātīgajiem ir šādi darbības mērķi.
 (a)
 Palielināt un uzlabot Savienības
 spēju sniegt humāno palīdzību.
 Panākumus virzībā uz šo
 darbības mērķi vērtē pēc tādiem
 rādītājiem kā:
 –
 nosūtīto vai nosūtīšanai gatavo
 ES palīdzības brīvprātīgo skaits;
 –
 Savienības sniegto humāno
 palīdzību saņēmušo cilvēku skaits.
 (b)
 Uzlabot humānās palīdzības
 jomā strādājošo brīvprātīgo prasmes un
 lietpratību un viņu darba apstākļus.
 Panākumus virzībā uz šo darbības
 mērķi vērtē pēc tādiem rādītājiem
 kā:
 –
 apmācīto brīvprātīgo
 skaits un apmācības kvalitāte, vadoties pēc atsauksmēm
 un apmierinātības līmeņa;
 –
 sertificēto nosūtošo organizāciju
 skaits, kurās piemēro ES palīdzības
 brīvprātīgo nosūtīšanas un pārvaldības standartus.
 (c)
 Attīstīt uzņemošo organizāciju
 spējas un veicināt brīvprātīgo darbu trešās
 valstīs.
 Panākumus virzībā uz šo
 darbības mērķi vērtē pēc tādiem
 rādītājiem kā:
 –
 spēju attīstīšanas pasākumu
 skaits un veids;
 –
 spēju attīstīšanas pasākumos
 piedalījušos trešo valstu darbinieku un brīvprātīgo skaits.
 (d)
 Veicināt Savienības humānās
 palīdzības vērtību pamanāmību.
 Panākumus virzībā uz šo
 darbības mērķi vērtē pēc tādiem
 rādītājiem kā:
 –
 zināšanu līmenis par ES humāno
 palīdzību ES palīdzības brīvprātīgo
 vidū;
 –
 informētības līmenis par ES
 palīdzības brīvprātīgajiem Savienības
 mērķauditorijas, iesaistīto un palīdzību saņemošo
 trešo valstu kopienu un citu humānās palīdzības sniedzēju
 vidū.
 (e)
 Dalībvalstu līmenī palielināt
 brīvprātīgā darba saskaņotību un konsekvenci, lai
 uzlabotu Savienības pilsoņu iespējas piedalīties
 humānās palīdzības pasākumos un operācijās.
 Panākumus virzībā uz šo
 darbības mērķi vērtē pēc tādiem
 rādītājiem kā:
 –
 sertificētu nosūtošo organizāciju
 skaits;
 –
 ES palīdzības brīvprātīgo
 pārvaldības standartu izplatība un to pārņemšana
 citās brīvprātīgā darba shēmās.
 2. Rādītājus, kas
 minēti 1. punkta a)–e) apakšpunktā, attiecīgi izmanto
 darbības rezultātu uzraudzībai, novērtēšanai un
 pārskatīšanai. Tie ir doti ievirzei, un tos var grozīt saskaņā
 ar 25. pantā minēto procedūru, lai ņemtu
 vērā panākumu vērtēšanā gūto pieredzi.
 II NODAĻA
 ES PALĪDZĪBAS BRĪVPRĀTĪGO PASĀKUMI
 8. pants
 ES palīdzības brīvprātīgo pasākumi
 ES palīdzības
 brīvprātīgie īsteno 3. un 7. pantā
 minētos mērķus ar šāda veida pasākumiem:
 –
 standartu izstrāde un uzturēšana
 attiecībā uz brīvprātīgajiem kandidātiem un ES
 palīdzības brīvprātīgajiem;
 –
 nosūtošo un uzņemošo organizāciju
 sertifikācijas mehānisma izstrāde un uzturēšana;
 –
 brīvprātīgo kandidātu
 apzināšana un atlase;
 –
 mācību programmas izveide un atbalsts
 mācībām un prakses vietām;
 –
 ES palīdzības brīvprātīgo
 reģistra izveide, uzturēšana un atjaunināšana;
 –
 ES palīdzības brīvprātīgo
 nosūtīšana darbā humānās palīdzības
 pasākumos un operācijās trešās valstīs;
 –
 uzņemošo organizāciju spēju
 attīstīšana;
 –
 ES palīdzības brīvprātīgo
 tīkla izveide un pārvaldība;
 –
 komunikācija, informētības
 veicināšana un pamanāmība;
 –
 pakārtotas darbības, kas veicina ES
 palīdzības brīvprātīgo iniciatīvas
 pārskatatbildību, pārredzamību un efektivitāti.
 9. pants
 Standarti attiecībā uz brīvprātīgajiem
 kandidātiem un ES palīdzības brīvprātīgajiem
 1. Komisija saskaņā ar
 25. pantu pieņem deleģētos aktus, lai noteiktu standartus
 attiecībā uz:
 (a)
 brīvprātīgo kandidātu
 apzināšanu, atlasi un sagatavošanu nosūtīšanai darbā
 humānās palīdzības operācijās;
 (b)
 ES palīdzības brīvprātīgo
 pārvaldību un nosūtīšanu darbā trešās
 valstīs.
 2. Šie standarti nodrošina
 pienācīgas rūpības ievērošanu un attiecas jo
 īpaši uz nosūtošo un uzņemošo organizāciju
 pienākumiem, minimālajām prasībām attiecībā
 uz uzturēšanās, izmitināšanas un citu attiecīgo izdevumu
 segšanu, apdrošināšanu, drošības procedūrām un citiem
 būtiskiem aspektiem.
 10. pants
 Sertifikācija
 1. Komisija izveido
 sertifikācijas mehānismu, kas nodrošina, ka nosūtošās
 organizācijas ievēro 9. pantā minētos standartus, un
 diferencētu sertifikācijas mehānismu attiecībā uz
 uzņemošajām organizācijām.
 2. Nosūtošās
 organizācijas var pretendēt uz sertifikāciju, ja tās
 darbojas humānās palīdzības jomā, kā
 definēts 5. panta d) apakšpunktā, un pieder pie kādas
 no šādām kategorijām:
 (a)
 nevalstiskas bezpeļņas
 organizācijas, kas dibinātas saskaņā ar kādas
 dalībvalsts tiesību aktiem, un kuru galvenā mītne ir
 Savienības teritorijā;
 (b)
 Starptautiskā Sarkanā Krusta komiteja (ICRC)
 un Starptautiskā valstu Sarkanā Krusta un Sarkanā
 Pusmēness biedrību federācija;
 (c)
 publisko tiesību subjekti, kuru
 regulējumu nosaka kādas dalībvalsts tiesību akti.
 Uz sertifikāciju var pretendēt arī
 23. pantā minētajās valstīs dibinātas
 nevalstiskas bezpeļņas organizācijas un publisko tiesību
 subjekti, ievērojot minētajā pantā paredzētos
 nosacījumus un tajā minētos nolīgumus.
 3. Trešo valstu
 organizācijas, kas ievēro 9. panta 1. punkta
 b) apakšpunktā minētos standartus, var pretendēt uz
 uzņemošās organizācijas statusu, ja tās darbojas
 humānās palīdzības jomā, kā definēts 5.
 panta d) apakšpunktā, un pieder pie kādas no šādām
 kategorijām:
 (a)
 nevalstiskas bezpeļņas
 organizācijas, kas darbojas vai dibinātas trešā valstī
 saskaņā ar attiecīgajā valstī spēkā
 esošajiem tiesību aktiem;
 (b)
 publisko tiesību subjekti, kuru regulējumu
 nosaka kādas trešās valsts tiesību akti;
 (c)
 starptautiskās aģentūras un
 organizācijas.
 4. Neskarot 2. un
 3. punktā paredzētās prasības, nosūtošās un
 uzņemošās organizācijas var īstenot ES palīdzības
 brīvprātīgo pasākumus kopā ar privātām uz
 peļņu orientētām organizācijām.
 5. Sertifikācijas
 mehānismu darbību un kārtību nosaka, pieņemot
 īstenošanas aktus saskaņā ar 24. panta 2. punktā
 minēto procedūru.
 11. pants
 Brīvprātīgo kandidātu apzināšana un atlase
 1. Kā
 brīvprātīgie kandidāti var pieteikties vismaz 18 gadus
 veci Savienības pilsoņi, trešo valstu valstspiederīgie, kas ir
 kādas Savienības dalībvalsts pastāvīgie
 iedzīvotāji, un 23. pantā minēto valstu pilsoņi
 un organizāciju darbinieki saskaņā ar minētā panta
 nosacījumiem.
 2. Sertificētās
 nosūtošās organizācijas var apzināt un atlasīt
 apmācāmos brīvprātīgos kandidātus, pamatojoties
 uz trešo valstu vajadzību iepriekšēju novērtējumu, ko
 veikušas nosūtošās vai uzņemošās organizācijas vai
 citas attiecīgās struktūras.
 3. Brīvprātīgo
 kandidātu apzināšanā un atlasē ievēro 9. panta
 1. punkta a) apakšpunktā minētos standartus.
 12. pants
 Brīvprātīgo kandidātu apmācība un prakses
 vietas
 1. Komisija izstrādā
 mācību programmu ar mērķi sagatavot
 brīvprātīgos kandidātus darbam humānās
 palīdzības pasākumos un nosūtīšanai darbā
 humānās palīdzības operācijās.
 2. Mācību
 programmā var piedalīties brīvprātīgie kandidāti,
 kuri apzināti un atlasīti saskaņā ar 11. pantu.
 Mācību konkrēto apjomu un saturu, kas jāiziet katram
 brīvprātīgajam kandidātam, nosaka, pamatojoties uz
 viņa vajadzībām, ņemot vērā iepriekšējo
 pieredzi.
 3. Apmācības un jo
 īpaši sagatavošanās nosūtījumam ietvaros
 brīvprātīgie kandidāti var iziet praksi
 sertificētajās nosūtošajās organizācijās, ja
 iespējams, valstī, kas nav viņu dzimtā valsts.
 4. Neskarot 3. punktu,
 brīvprātīgajiem kandidātiem, kuri nav izgājuši praksi,
 sertificētās nosūtošās organizācijas
 attiecīgā gadījumā var nodrošināt papildu sagatavošanu
 pirms nosūtīšanas darbā. Sagatavošanas un prakses
 organizēšanā ievēro 9. panta 1. punkta
 a) apakšpunktā minētos sagatavošanas standartus.
 5. Mācību
 programmā ietver novērtējumu par brīvprātīgo
 kandidātu gatavību nosūtīšanai darbā humānās
 palīdzības operācijās.
 6. Mācību programmas
 noteikumus un procedūru, lai novērtētu
 brīvprātīgo kandidātu gatavību nosūtījumam,
 pieņem ar īstenošanas aktiem saskaņā ar 24. panta
 2. punktā minēto procedūru.
 13. pants
 ES palīdzības brīvprātīgo reģistrs
 1. Brīvprātīgos
 kandidātus, kuri ir sekmīgi izturējuši 12. panta
 5. punktā minēto novērtējumu, atzīst par ES
 palīdzības brīvprātīgajiem. Attiecīgi viņus
 var iekļaut ES palīdzības brīvprātīgo
 reģistrā (turpmāk “reģistrs”) un var nosūtīt
 darbā.
 2. Reģistru izveido, uztur
 un atjaunina un tā piekļuves un izmantošanas nosacījumus
 regulē Komisija.
 14. pants
 ES palīdzības brīvprātīgo nosūtīšana
 darbā uz trešām valstīm
 1. Reģistrā
 iekļautos ES palīdzības brīvprātīgos darbam
 humānās palīdzības pasākumos un operācijās,
 kā definēts 5. panta d) apakšpunktā, var
 nosūtīt:
 (a)
 sertificētās nosūtošās
 organizācijas uz trešo valstu uzņemošajām organizācijām
 vai
 (b)
 Komisija uz Komisijas humānās
 palīdzības vietējiem birojiem vai reaģēšanas
 operācijām trešās valstīs.
 2. Attiecībā uz
 1. punkta a) apakšpunktā minētajiem nosūtījumiem
 sertificētās nosūtošās organizācijas nodrošina
 atbilstību 9. pantā minētajiem standartiem.
 3. Brīvprātīgo
 nosūtījuma konkrētos noteikumus nosaka līgumā starp
 nosūtošo organizāciju un brīvprātīgo, tostarp paredzot
 nosūtījuma ilgumu un vietu un brīvprātīgā
 uzdevumus.
 4. Attiecībā uz
 1. punkta b) apakšpunktā minētajiem nosūtījumiem
 Komisija ar brīvprātīgajiem noslēdz
 “brīvprātīgā nosūtījuma līgumu”, kurā
 noteikti nosūtījuma konkrētie noteikumi un nosacījumi.
 Brīvprātīgo nosūtījuma līgumi
 brīvprātīgajiem nerada nekādas tiesības un
 pienākumus, kas izriet no “Eiropas Savienības Civildienesta
 noteikumiem” un “Eiropas Savienības pārējo darbinieku
 nodarbināšanas kārtības”.
 15. pants
 Uzņemošo organizāciju spēju attīstīšana
 Komisija atbalsta uzņemošo
 organizāciju spēju attīstīšanas pasākumus, lai
 nodrošinātu ES palīdzības brīvprātīgo
 efektīvu pārvaldību un viņu darba paliekošu ietekmi,
 tostarp:
 (a)
 mācības par brīvprātīgo
 pārvaldību, darbaudzināšanu, sagatavotību katastrofām
 un reaģēšanu uz tām un par citām tēmām, kas ir
 noderīgas uzņemošo organizāciju darbiniekiem un
 brīvprātīgajiem;
 (b)
 paraugprakses apmaiņu, tehnisko
 palīdzību, mērķsadarbības programmas un darbinieku un
 brīvprātīgo apmaiņu, tīklu izveidi un citus
 piemērotus pasākumus ar mērķi uzlabot ES
 palīdzības brīvprātīgo pārvaldību
 trešās valstīs un sekmēt un atbalstīt kvalitatīvu
 brīvprātīgo darbu trešās valstīs.
 16. pants
 ES palīdzības brīvprātīgo tīkls
 1. Komisija izveido un
 pārvalda ES palīdzības brīvprātīgo tīklu
 (turpmāk “tīkls”).
 2. Ar tīklu veicina
 savstarpējos sakarus starp brīvprātīgajiem kandidātiem
 un ES palīdzības brīvprātīgajiem, kuri piedalās
 vai ir piedalījušies šajā iniciatīvā; starp šiem
 brīvprātīgajiem un citiem ES palīdzības
 brīvprātīgo palīdzības saņēmējiem, jo
 īpaši 15. pantā minētajiem; un starp citiem
 attiecīgajiem dalībniekiem. Ar tīklu rada virtuālu sakaru
 iespēju, jo īpaši ar dalīšanos zināšanās un
 informācijas izplatīšanu par ES palīdzības
 brīvprātīgo iniciatīvu; un atbalsta citus piemērotus
 pasākumus kā seminārus un darbseminārus.
 3. Ar tīklu arī
 nodrošina un popularizē brīvprātīgā darba
 iespējas interneta vidē, papildinot un nostiprinot ES
 palīdzības brīvprātīgo pasākumus.
 17. pants
 Komunikācija, informētības veicināšana un
 pamanāmība
 1. Komisija atbalsta
 sabiedrības informēšanas, komunikācijas un
 informētības veicināšanas pasākumus, lai popularizētu
 ES palīdzības brīvprātīgo iniciatīvu un
 veicinātu brīvprātīgo darbu humānās
 palīdzības jomā Savienībā un trešās valstīs,
 kurās īsteno iniciatīvas pasākumus.
 2. Komisija izstrādā
 informēšanas un komunikācijas rīcības plānu
 attiecībā uz ES palīdzības brīvprātīgo
 iniciatīvas mērķiem, pasākumiem un darbības
 rezultātiem, nosakot komunikācijas un informācijas
 izplatīšanas pasākumus, kas vērsti uz sabiedrību, jo
 īpaši Eiropas iedzīvotājiem, un uz potenciālajiem
 brīvprātīgo kandidātiem un ES palīdzības
 brīvprātīgo palīdzības saņēmējiem.
 Rīcības plānu īsteno visi ES palīdzības
 brīvprātīgo palīdzības saņēmēji, jo
 īpaši nosūtošās un uzņemošās organizācijas.
 3. ES palīdzības
 brīvprātīgie, attiecīgā gadījumā ar
 nosūtošo un uzņemošo organizāciju palīdzību un
 ievirzi, piedalās informēšanas, komunikācijas un
 informētības veicināšanas pasākumos pirms
 nosūtījuma, tā laikā un pēc tā, lai
 popularizētu ES palīdzības brīvprātīgo
 iniciatīvu un viņu iesaisti tās darbā. Komisija nosaka
 attiecīgos pasākumus, kas nedrīkst brīvprātīgajiem
 radīt nesamērīgus pienākumus.
 III NODAĻA
 Finanšu noteikumi
 18. pants
 Atbalstāmie pasākumi
 1. Finansiālo
 palīdzību var piešķirt 8. pantā minētajiem
 pasākumiem, tostarp to īstenošanai nepieciešamajiem pasākumiem,
 kā arī pasākumiem, kas vērsti uz koordinācijas
 stiprināšanu starp ES palīdzības brīvprātīgo
 iniciatīvu un citām attiecīgajām valsts un
 starptautiskā līmeņa shēmām.
 2. No 1. punktā
 minētā finansējuma var segt arī izdevumus, kas attiecas uz
 sagatavošanas, uzraudzības, kontroles, revīzijas un
 novērtējuma darbībām, kuras ir vajadzīgas ES
 palīdzības brīvprātīgo iniciatīvas
 pārvaldībai un tās mērķu sasniegšanai.
 3. No šā finansējuma
 jo īpaši var segt izdevumus par pētījumiem, ekspertu
 sanāksmēm, informēšanas un komunikācijas pasākumiem,
 tostarp korporatīvo komunikāciju par Savienības politikas
 prioritātēm, ciktāl tie ir saistīti ar šīs regulas
 vispārīgajiem mērķiem, izdevumus par informācijas
 apstrādei un apmaiņai paredzētiem IT tīkliem (tostarp to
 savienošanu ar esošajām un turpmākajām sistēmām, kas
 izveidotas, lai veicinātu starpnozaru datu apmaiņu, un saistīto
 aprīkojumu) un visus citus tehniskās un administratīvās
 palīdzības izdevumus, kas rodas Komisijai.
 19. pants
 Finansējuma saņēmēji
 Finansiālo palīdzību
 saskaņā ar šo regulu var piešķirt fiziskām un
 juridiskām personām neatkarīgi no tā, vai tās ir
 privāttiesību vai publisko tiesību subjekti, un attiecīgi
 tās uzskata par finansējuma saņēmējiem Finanšu Regulas
 Nr. XX/2012 nozīmē.
 20. pants
 Budžeta līdzekļi
 Šīs regulas īstenošanai
 paredzētā finansējuma atsauces summa 2014.–2020. gadam ir
 EUR 239 100 000 pašreizējās cenās.
 Apropriācijas šā veida izdevumu segšanai vajadzības
 gadījumā var iekļaut budžetā arī pēc
 2020. gada, lai nodrošinātu līdz 2020. gada
 31. decembrim vēl nepabeigto pasākumu pārvaldību.
 21. pants
 Finansiālās intervences veidi un īstenošanas procedūras
 1. Komisija Savienības finansiālo
 palīdzību īsteno saskaņā ar Finanšu Regulu
 Nr. XX/2012, ko piemēro Savienības budžetam.
 2. Finansiālo
 palīdzību saskaņā ar šo regulu var piešķirt
 jebkurā no Finanšu regulā paredzētajiem veidiem.
 3. Komisija šīs regulas
 īstenošanai ik gadu pieņem ES palīdzības
 brīvprātīgo iniciatīvas darba programmu saskaņā
 ar 24. panta 2. punktā minēto procedūru. Tajā
 nosaka izvirzītos mērķus, paredzētos rezultātus, īstenošanas
 metodi un kopējo summu. Tajā iekļauj arī finansējamo
 pasākumu aprakstu, katram pasākumam piešķirto orientējošo
 summu un orientējošu īstenošanas grafiku. Attiecībā uz
 dotācijām norāda prioritātes, būtiskākos
 vērtēšanas kritērijus un maksimālo līdzfinansējuma
 likmi.
 4. Komisija var izskatīt ES
 ieguldījumu fonda izveides iespējamo virsvērtību un
 pārvaldības priekšrocības.
 22. pants
 Savienības finanšu interešu aizsardzība
 1. Komisija veic vajadzīgos
 pasākumus, lai nodrošinātu, ka, īstenojot saskaņā ar
 šo regulu finansētos pasākumus, Savienības finanšu intereses
 tiek aizsargātas, piemērojot aizsargpasākumus pret
 krāpšanu, korupciju un jebkādām citām prettiesiskām
 darbībām, veicot efektīvas pārbaudes un, ja ir atklāti
 pārkāpumi, atgūstot nepamatoti izmaksātās summas un
 attiecīgā gadījumā piemērojot iedarbīgus,
 samērīgus un preventīvus sodus.
 2. Komisijai vai tās
 pārstāvjiem un Revīzijas palātai ir pilnvaras,
 pārbaudot dokumentus un veicot pārbaudes uz vietas, revidēt
 visus dotāciju saņēmējus, līgumslēdzējus un
 apakšuzņēmējus, kuri ir saņēmuši Savienības
 līdzekļus saskaņā ar šo regulu.
 3. Eiropas Birojs krāpšanas
 apkarošanai (OLAF) saskaņā ar Regulā (Euratom, EK)
 Nr. 2185/96 noteiktajām procedūrām var veikt pārbaudes
 uz vietas un inspekcijas attiecībā uz komersantiem, uz kuriem tieši
 vai netieši attiecas šis finansējums, lai noteiktu, vai saistībā
 ar dotāciju līgumu, dotāciju lēmumu vai līgumu par
 Savienības finansējumu ir notikusi krāpšana, korupcija vai
 jebkādas citas prettiesiskas darbības, kas ietekmē
 Savienības finanšu intereses.
 4. Neskarot 1. un
 2. punktu, sadarbības nolīgumos ar trešām valstīm un
 starptautiskām organizācijām, dotāciju līgumos,
 dotāciju lēmumos un līgumos, kas izriet no šīs regulas
 īstenošanas, nepārprotami nosaka Komisijas, Revīzijas
 palātas un OLAF pilnvaras veikt šādas revīzijas,
 pārbaudes uz vietas un inspekcijas.
 IV NODAĻA
 VISPĀRĪGIE NOTEIKUMI
 23. pants
 Sadarbība ar citām valstīm un starptautiskajām
 organizācijām
 1. ES palīdzības
 brīvprātīgo iniciatīvā var piedalīties:
 (a)
 pilsoņi un nosūtošās
 organizācijas no pievienošanās valstīm,
 kandidātvalstīm, potenciālajām kandidātvalstīm un
 Eiropas kaimiņattiecību politikas partnervalstīm
 saskaņā ar attiecīgajos pamatnolīgumos un Asociācijas
 padomes lēmumos vai līdzīgos aktos noteiktajiem
 vispārīgajiem principiem un vispārīgajiem noteikumiem un
 nosacījumiem par minēto valstu dalību Savienības
 programmās;
 (b)
 pilsoņi un nosūtošās
 organizācijas no Eiropas Brīvās tirdzniecības
 asociācijas (EBTA) valstīm, kuras ir Eiropas Ekonomikas zonas (EEZ)
 dalībvalstis, saskaņā ar EEZ līgumā paredzētajiem
 nosacījumiem;
 (c)
 pilsoņi un nosūtošās
 organizācijas no citām Eiropas valstīm, ja ar tām ir
 noslēgti divpusēji nolīgumi;
 (d)
 starptautisko organizāciju darbinieki, kuri
 atbilst 11. panta 1. punktā minētajiem atbilstības
 kritērijiem.
 2. Šo sadarbību
 attiecīgā gadījumā īsteno, pamatojoties uz šo
 iesaistīto valstu papildu apropriācijām, ko tās dara
 pieejamas saskaņā ar procedūrām, par ko vienojas ar
 šīm valstīm.
 24. pants
 Komiteju procedūra
 1. Komisijai palīdz
 komiteja, kas izveidota saskaņā ar Padomes Regulas (EK)
 Nr. 1257/96 par humāno palīdzību 17. panta
 1. punktu. Šī komiteja ir komiteja Regulas (ES) Nr. 182/2011
 nozīmē.
 2. Ja ir atsauce uz šo punktu,
 piemēro Regulas (ES) Nr. 182/2011 5. pantu.
 25. pants
 Komisijai deleģēto pilnvaru īstenošana
 1. Pilnvaras pieņemt
 deleģētos aktus Komisijai piešķir, ievērojot šajā
 pantā izklāstītos nosacījumus.
 2. Komisija ir pilnvarota
 pieņemt 7. panta 2. punktā un 9. pantā
 paredzētos deleģētos aktus 7 gadus no šīs regulas
 spēkā stāšanās dienas.
 3. Eiropas Parlaments vai Padome
 pilnvaru deleģējumu jebkurā laikā var atsaukt. Ar
 atsaukšanas lēmumu izbeidz tajā norādīto pilnvaru
 deleģēšanu. Lēmums stājas spēkā
 nākamajā dienā pēc tā publicēšanas Eiropas
 Savienības Oficiālajā Vēstnesī vai
 vēlākā datumā, kas tajā norādīts. Tas
 neietekmē jau spēkā esošu deleģēto tiesību aktu
 derīgumu.
 4. Tiklīdz Komisija
 pieņem deleģēto aktu, tā par to vienlaikus paziņo
 Eiropas Parlamentam un Padomei.
 5. Pieņemtais
 deleģētais akts stājas spēkā tikai tad, ja ne Eiropas
 Parlaments, ne Padome divu mēnešu laikā no dienas, kad
 minētais akts paziņots Eiropas Parlamentam un Padomei, nav izteikuši
 iebildumus vai ja pirms minētā termiņa beigām gan Eiropas
 Parlaments, gan Padome ir paziņojuši Komisijai, ka tiem nav iebildumu.
 Pēc Eiropas Parlamenta vai Padomes ierosmes minēto termiņu
 pagarina par diviem mēnešiem.
 26. pants
 Uzraudzība un novērtēšana
 1. Pasākumus, kuriem
 piešķirta finansiālā palīdzība, regulāri uzrauga,
 sekojot to īstenošanai, un ar neatkarīgu ārēju
 vērtētāju starpniecību regulāri novērtē,
 izskatot to efektivitāti, racionālumu un ietekmi
 salīdzinājumā ar ES palīdzības
 brīvprātīgo iniciatīvas mērķiem. Šī
 uzraudzība un novērtēšana ietver 5. punktā
 minētos ziņojumus un citus pasākumus attiecībā uz
 konkrētiem šīs regulas aspektiem, kuri sākti jebkurā
 tās īstenošanas brīdī.
 2. Novērtējuma
 posmā Komisija nodrošina regulāru apspriešanos ar visiem
 iesaistītajiem dalībniekiem, ieskaitot brīvprātīgos,
 nosūtošās un uzņemošās organizācijas,
 palīdzību saņemošos vietējos iedzīvotājus, humānās
 palīdzības organizācijas un vietējos darbiniekus.
 Novērtējuma rezultātus ņem vērā programmu
 izstrādē un līdzekļu sadalē.
 3. Nosūtošās
 organizācijas, kas nosūta brīvprātīgos darbam
 operācijās ārpus Savienības, atbild par savas darbības
 uzraudzību un regulāri iesniedz Komisijai uzraudzības
 ziņojumus.
 4. Komisija regulāri
 informē EĀDD un ES delegācijas par ES palīdzības
 brīvprātīgo pasākumiem, ievērojot attiecīgās
 sadarbības vienošanās.
 5. Komisija Eiropas Parlamentam
 un Padomei iesniedz:
 (a)
 starpposma novērtējuma ziņojumu par
 šīs regulas īstenošanas rezultātiem un kvalitatīvajiem un
 kvantitatīvajiem aspektiem pirmajos trijos tās īstenošanas gados
 ne vēlāk kā 2017. gada 31. decembrī;
 (b)
 paziņojumu par šīs regulas turpmāko
 īstenošanu ne vēlāk kā 2018. gada
 31. decembrī;
 (c)
 ex post
 novērtējuma ziņojumu ne vēlāk kā 2021. gada
 31. decembrī.
 Ziņojumu secinājumiem vajadzības
 gadījumā pievieno priekšlikumus par šīs regulas
 grozījumiem.
 V NODAĻA
 NOBEIGUMA NOTEIKUMI
 27. pants
 Stāšanās spēkā
 Šī regula
 stājas spēkā divdesmitajā dienā pēc tās
 publicēšanas Eiropas Savienības Oficiālajā
 Vēstnesī.
 Briselē,
 Eiropas Parlamenta vārdā
 − Padomes vārdā –
 priekšsēdētājs priekšsēdētājs
 TIESĪBU AKTA FINANŠU
 PĀRSKATS
 (likumdevējai iestādei iesniegtiem priekšlikumiem
 vai iniciatīvām pievienojams dokuments
 (Finanšu regulas 28. pants un Īstenošanas
 kārtības 22. pants))
 1. PRIEKŠLIKUMA/INICIATĪVAS KONTEKSTS
 1.1. Priekšlikuma/iniciatīvas
 nosaukums
 1.2. Attiecīgās
 politikas jomas ABM/ABB struktūrā
 1.3. Priekšlikuma/iniciatīvas
 būtība
 1.4. Mērķi
 1.5. Priekšlikuma/iniciatīvas
 pamatojums
 1.6. Ilgums un
 finansiālā ietekme
 1.7. Paredzētie
 pārvaldības veidi
 2. PĀRVALDĪBAS PASĀKUMI
 2.1. Uzraudzības un
 ziņošanas noteikumi
 2.2. Pārvaldības
 un kontroles sistēma
 2.3. Krāpšanas un
 pārkāpumu apkarošanas pasākumi
 3. PRIEKŠLIKUMA/INICIATĪVAS PAREDZAMĀ
 FINANSIĀLĀ IETEKME
 3.1. Attiecīgās
 daudzgadu finanšu shēmas izdevumu kategorijas un budžeta izdevumu
 pozīcijas
 3.2. Paredzamā
 ietekme uz izdevumiem
 3.2.1. Paredzamās
 ietekmes uz izdevumiem kopsavilkums
 3.2.2. Paredzamā
 ietekme uz darbības apropriācijām
 3.2.3. Paredzamā
 ietekme uz administratīvajām apropriācijām
 3.2.4. Saderība ar
 kārtējo daudzgadu finanšu shēmu
 3.2.5. Trešo personu
 dalība finansējumā
 3.3. Paredzamā
 ietekme uz ieņēmumiem
 TIESĪBU
 AKTA FINANŠU PĀRSKATS
 1. PRIEKŠLIKUMA/INICIATĪVAS KONTEKSTS
 1.1. Priekšlikuma/iniciatīvas
 nosaukums
 Priekšlikums
 Eiropas Parlamenta un Padomes regulai,
 ar ko izveido
 Eiropas Brīvprātīgo humānās palīdzības
 korpusu
 1.2. Attiecīgās
 politikas jomas ABM/ABB struktūrā[27]
 Attiecīgā
 politikas joma un saistītās darbības:
 Politikas joma:
 23 – Humānā palīdzība
 23 02 04
 – Eiropas Brīvprātīgo humānās palīdzības
 korpuss
 1.3. Priekšlikuma/iniciatīvas
 būtība
 ̈ Priekšlikums/iniciatīva attiecas uz jaunu
 darbību
 X
 Priekšlikums/iniciatīva attiecas uz jaunu darbību, pamatojoties uz
 izmēģinājuma projektu/sagatavošanas darbību[28]
 ̈ Priekšlikums/iniciatīva attiecas uz esošas
 darbības pagarināšanu
 ̈ Priekšlikums/iniciatīva attiecas uz darbību,
 kas pārveidota jaunā darbībā
 1.4. Mērķi
 1.4.1. Komisijas daudzgadu
 stratēģiskie mērķi, kurus plānots sasniegt ar
 priekšlikumu/iniciatīvu
 4. izdevumu
 kategorija – Globālā Eiropa
 1.4.2. Konkrētie mērķi
 un attiecīgās ABM/ABB darbības
 Darbības
 mērķis Nr. 1
 Palielināt
 un uzlabot Savienības spēju sniegt humāno palīdzību.
 Darbības
 mērķis Nr. 2
 Uzlabot
 humānās palīdzības jomā strādājošo
 brīvprātīgo prasmes un lietpratību un viņu darba
 apstākļus.
 Darbības
 mērķis Nr. 3
 Attīstīt
 uzņemošo organizāciju spējas un veicināt
 brīvprātīgo darbu trešās valstīs.
 Darbības
 mērķis Nr. 4
 Veicināt
 Savienības humānās palīdzības vērtību
 pamanāmību.
 Darbības
 mērķis Nr. 5
 Dalībvalstu
 līmenī palielināt brīvprātīgo darba
 saskaņotību un konsekvenci, lai uzlabotu Savienības pilsoņu
 iespējas piedalīties humānās palīdzības
 pasākumos un operācijās.
 Attiecīgās
 ABM/ABB darbības
 23 02 04
 – ES palīdzības brīvprātīgie (Eiropas
 Brīvprātīgo humānās palīdzības korpuss)
 1.4.3. Paredzamie rezultāti un
 ietekme
 Norādīt,
 kāda ir priekšlikuma/iniciatīvas iecerētā ietekme uz
 finansējuma saņēmējiem/mērķgrupām.
 Priekšlikums:
 - ļaus
 izveidot Eiropas Brīvprātīgo humānās
 palīdzības korpusu (ES palīdzības
 brīvprātīgie) kā sistēmu ES palīdzības
 brīvprātīgo kopīgam ieguldījumam humānās
 palīdzības operācijās;
 - būs
 vērsts uz to, lai veicinātu Savienības spēju risināt
 humanitārās krīzes, pilnveidotu zināšanas un pieredzi un
 nodrošinātu pamanāmību Savienības humāno
 vērtību praktiskajam atspoguļojumam un solidaritātei ar
 trešo valstu iedzīvotājiem, kuri cietuši dabas katastrofās vai
 cilvēka izraisītās krīzēs;
 - ļaus
 reaģēt uz riskiem pakļauto vai katastrofu skarto kopienu
 vajadzībām un attīstīt trešo valstu spējas
 reaģēt uz katastrofām un pārvarēt tās;
 -
 atbildīs humānās palīdzības principiem, kas ir
 cilvēcība, diskriminācijas aizliegums, neitralitāte,
 objektivitāte un neatkarība, un centīsies sekmēt
 humānās palīdzības sniegšanas profesionalizāciju;
 -
 nodrošinās, ka ES palīdzības brīvprātīgo
 drošība un aizsardzība ir prioritāte;
 - dos
 iespēju nosūtīt ES palīdzības
 brīvprātīgos darbam trešās valstīs, līdztekus
 novēršot vietējo darbinieku un vietējā
 brīvprātīgā darba izstumšanu.
 1.4.4. Rezultātu un ietekmes
 rādītāji
 Norādīt
 priekšlikuma/iniciatīvas īstenošanas uzraudzībā
 izmantojamos rādītājus.
 – nosūtīto
 vai nosūtīšanai gatavo ES palīdzības
 brīvprātīgo skaits
 – Savienības
 sniegto humāno palīdzību saņēmušo cilvēku skaits
 – apmācīto
 brīvprātīgo skaits un apmācības kvalitāte,
 vadoties pēc salīdzinošā novērtējuma un
 apmierinātības līmeņa
 – sertificēto
 nosūtošo organizāciju skaits, kurās piemēro ES
 palīdzības brīvprātīgo nosūtīšanas un
 pārvaldības standartus
 – spēju
 attīstīšanas pasākumu skaits un veids
 – spēju
 attīstīšanas pasākumos piedalījušos trešo valstu darbinieku
 un brīvprātīgo skaits
 – zināšanu
 līmenis par ES humāno palīdzību ES palīdzības
 brīvprātīgo vidū
 – informētības
 līmenis par ES palīdzības brīvprātīgajiem
 Savienības mērķauditorijas, iesaistīto un
 palīdzību saņemošo trešo valstu kopienu un citu
 humānās palīdzības sniedzēju vidū
 – Eiropas brīvprātīgo
 pārvaldības standartu izplatīšana un to pārņemšana
 citās brīvprātīgo darba shēmās.
 1.5. Priekšlikuma/iniciatīvas
 pamatojums
 1.5.1. Īstermiņa vai
 ilgtermiņa vajadzības
 Lisabonas
 līguma 214. panta 5. punktā ir paredzēts:
 “Lai
 izveidotu sistēmu jauno eiropiešu dalībai Savienības
 humānās palīdzības pasākumos, nodibina Eiropas
 Brīvprātīgo humānās palīdzības korpusu.
 Eiropas Parlaments un Padome, pieņemot regulas saskaņā ar
 parasto likumdošanas procedūru, nosaka korpusa statūtus un
 darbības noteikumus.”
 Paziņojums
 “Kā ar brīvprātīgo darbu paust ES iedzīvotāju
 solidaritāti: pirmās pārdomas par Eiropas
 Brīvprātīgo humānās palīdzības korpusu”,
 COM(2010) 683
 Padomes
 2011. gada maijā pieņemtie secinājumi
 EP
 2011. gada novembra rakstiskā deklarācija
 1.5.2. ES iesaistīšanās
 pievienotā vērtība
 Pievienotā
 vērtība, ko sniedz ES iesaistīšanās, izpaužas šādos
 veidos:
 a) ES
 palīdzības brīvprātīgo Eiropas un starptautiskā
 līmeņa raksturs – dažādu Savienības dalībvalstu
 iedzīvotāju kopīgs ieguldījums humānās
 palīdzības operācijās;
 b) humānās
 palīdzības organizāciju un citu dalībnieku
 starptautiskās sadarbības veicināšana, īstenojot
 iniciatīvas pasākumus;
 c) apjomradīti
 ietaupījumi un ietekme, ko rada papildināmība un sinerģija
 ar citām saistītām valstu, starptautiskām un
 Savienības programmām un politikas jomām;
 d) praktiskas
 izpausmes nodrošināšana Eiropas vērtībām vispār un jo
 īpaši Savienības un tās iedzīvotāju solidaritātei
 ar visneizsargātākajiem un grūtībās nonākušajiem
 cilvēkiem;
 e) ieguldījums
 aktīva pilsoniskuma veicināšanā Eiropas Savienībā,
 dodot iespēju iesaistīties humānās palīdzības
 pasākumos dažāda vecuma Savienības iedzīvotājiem ar
 dažādu sociālo statusu, izglītību un profesiju.
 1.5.3. Līdzīgas
 līdzšinējās pieredzes rezultātā gūtās
 atziņas
 Šo
 priekšlikumu pamatā ir:
 - pieredze,
 kas gūta izmēģinājuma projektos, kuri finansēti
 saskaņā ar 2011. un 2012. gadā izsludināto
 konkursu “Eiropas Brīvprātīgo humānās
 palīdzības korpuss – aicinājums iesniegt
 izmēģinājuma projektu priekšlikumus”;
 -
 pārskats par Eiropas Brīvprātīgo humānās
 palīdzības korpusa izveidi;
 - Komisijas
 Paziņojums “Kā ar brīvprātīgo darbu paust ES
 iedzīvotāju solidaritāti: pirmās pārdomas par Eiropas
 Brīvprātīgo humānās palīdzības korpusu”,
 COM(2010) 683.
 1.5.4. Saderība un
 iespējamā sinerģija ar citiem attiecīgajiem instrumentiem
 Saderība
 ar:
 - Līguma
 215. panta 4. punktu;
 - Padomes
 1996. gada 20. jūnija Regulu (EK) Nr. 1257/96 par
 humāno palīdzību.
 -
 Pasākumiem, kam piešķir finansiālu palīdzību
 saskaņā ar šo regulu, nevar piešķirt palīdzību no
 citiem Savienības finanšu instrumentiem.
 Komisija
 nodrošina, ka pretendenti uz finansiālo palīdzību, ko sniedz
 saskaņā ar šo regulu, un šīs finansiālās
 palīdzības saņēmēji informē to par
 finansiālo palīdzību, kas saņemta no citiem avotiem,
 tostarp no Savienības vispārējā budžeta, un par izskatīšanā
 esošajiem pieteikumiem šādas palīdzības saņemšanai.
 - Tiek
 veicināta sinerģija un papildināmība ar citiem
 Savienības finanšu instrumentiem.
 1.6. Ilgums un
 finansiālā ietekme
 ̈ Ierobežota ilguma priekšlikums/iniciatīva
 –
 ̈ Priekšlikuma/iniciatīvas darbības laiks:
 [DD.MM.]GGGG.–[DD.MM.]GGGG.
 –
 ̈ Finansiālā ietekme: GGGG.– GGGG.
 X Beztermiņa
 priekšlikums/iniciatīva
 Ierobežota ilguma finanšu noteikumi:
 Budžeta piešķīrums laikam no 1.1.2014.
 līdz 31.12.2020.
 Finansiālā ietekme no 1.1.2014.
 līdz 31.12.2020. (maksājumi līdz 31.12.2023.)
 1.7. Paredzētie
 pārvaldības veidi[29]
 X Komisijas īstenota centralizēta
 tieša pārvaldība
 X Centralizēta netieša
 pārvaldība, izpildes uzdevumus deleģējot:
 –
 X izpildaģentūrām
 –
 ̈ Kopienu izveidotām struktūrām[30]
 –
 ̈ valstu publiskā sektora struktūrām vai
 struktūrām, kas veic valsts pārvaldes uzdevumus
 –
 ̈ personām, kurām ir uzticēts veikt īpašas
 darbības saskaņā ar Līguma par Eiropas Savienību
 V sadaļu un kuras ir noteiktas attiecīgā pamataktā
 Finanšu regulas 49. panta nozīmē
 ̈ Dalīta pārvaldība kopā ar dalībvalstīm
 ̈ Decentralizēta pārvaldība kopā ar trešām valstīm
 ̈ Pārvaldība kopā ar starptautiskām organizācijām
 Ja
 norādīti vairāki pārvaldības veidi, sniedziet papildu
 informāciju iedaļā “Piezīmes”.
 Piezīmes
 Programmu var
 īstenot vai nu tieši Komisija (ECHO ĢD), izmantojot
 centralizētas tiešas pārvaldības modeli, vai arī ar
 izpildaģentūras starpniecību (netiešas pārvaldības
 modelis). Ir iespējami abi varianti, un lēmums tiks pieņemts
 vajadzīgajā brīdī.
 ES
 palīdzības brīvprātīgo iniciatīvā var
 piedalīties:
 a) pilsoņi
 un nosūtošās organizācijas no pievienošanās valstīm,
 kandidātvalstīm, potenciālajām kandidātvalstīm un
 Eiropas kaimiņattiecību politikas partnervalstīm
 saskaņā ar attiecīgajos pamatnolīgumos un Asociācijas
 padomes lēmumos vai līdzīgos aktos noteiktajiem
 vispārīgajiem principiem un vispārīgajiem noteikumiem un
 nosacījumiem par minēto valstu dalību Savienības
 programmās;
 b) pilsoņi
 un nosūtošās organizācijas no Eiropas Brīvās
 tirdzniecības asociācijas (EBTA) valstīm, kuras ir Eiropas
 Ekonomikas zonas (EEZ) dalībvalstis, saskaņā ar EEZ
 līgumā paredzētajiem nosacījumiem;
 c) pilsoņi
 un nosūtošās organizācijas no citām Eiropas valstīm,
 ja ar tām ir noslēgti divpusēji nolīgumi;
 d) starptautisko
 organizāciju darbinieki, kuri atbilst 11. panta 1. punktā
 minētajiem atbilstības kritērijiem.
 2. Šo
 sadarbību attiecīgā gadījumā īsteno, pamatojoties
 uz šo iesaistīto valstu papildu apropriācijām, ko tās dara
 pieejamas saskaņā ar procedūrām, par ko vienojas ar
 šīm valstīm.
 2. PĀRVALDĪBAS PASĀKUMI
 2.1. Uzraudzības un
 ziņošanas noteikumi
 Norādīt
 periodiskumu un nosacījumus.
 Pasākumus,
 kuriem piešķirta finansiālā palīdzība, regulāri
 uzrauga, sekojot to īstenošanai, un ar neatkarīgu ārēju
 vērtētāju starpniecību regulāri novērtē,
 izskatot to efektivitāti, racionālumu un ietekmi
 salīdzinājumā ar ES palīdzības
 brīvprātīgo iniciatīvas mērķiem un paredzēto
 virsvērtību, ko sniedz ES iesaistīšanās. Šī
 uzraudzība ietver 25. panta 5. punktā minētos
 ziņojumus un citus pasākumus attiecībā uz konkrētiem
 šīs regulas aspektiem, kuri sākti jebkurā tās
 īstenošanas brīdī.
 Novērtējuma
 posmā Komisija nodrošina regulāru apspriešanos ar visiem
 iesaistītajiem dalībniekiem, ieskaitot brīvprātīgos,
 nosūtošās un uzņemošās organizācijas,
 humānās palīdzības organizācijas un vietējos
 darbiniekus. Novērtējuma rezultātus ņem vērā
 programmu izstrādē un līdzekļu sadalē.
 Nosūtošās
 organizācijas, kas nosūta brīvprātīgos darbam
 operācijās ārpus Savienības, atbild par savas darbības
 uzraudzību un regulāri iesniedz Komisijai uzraudzības
 ziņojumus.
 Komisija
 Eiropas Parlamentam un Padomei iesniedz:
 a) starpposma novērtējuma
 ziņojumu par šīs regulas īstenošanas rezultātiem un
 kvalitatīvajiem un kvantitatīvajiem aspektiem pirmajos trijos
 tās īstenošanas gados ne vēlāk kā 2017. gada
 31. decembrī;
 b)
 paziņojumu par šīs regulas turpmāko īstenošanu ne
 vēlāk kā 2018. gada 31. decembrī;
 c) ex post
 novērtējuma ziņojumu ne vēlāk kā 2021. gada
 31. decembrī.
 Ziņojumu
 secinājumiem vajadzības gadījumā pievieno priekšlikumus par
 šīs regulas grozījumiem.
 Komisija
 turklāt regulāri informē EĀDD un ES delegācijas par ES
 palīdzības brīvprātīgo pasākumiem.
 2.2. Pārvaldības un
 kontroles sistēma
 2.2.1. Apzinātie riski
 Programmu var īstenot vai nu tieši ECHO ĢD
 (centralizēta tieša pārvaldība), vai arī ar esošas
 izpildaģentūras starpniecību (centralizēta netieša
 pārvaldība), ietverot dotāciju un pakalpojumu līgumu
 noslēgšanu.
 Attiecībā
 uz abiem scenārijiem ir apzināti šādi riski:
 a) risks
 saistībā ar partnerorganizāciju (īpaši mazu nevalstisko
 organizāciju) spēju pašām pielāgot savu organizatorisko
 struktūru tā, lai varētu izpildīt līgumiskos finanšu
 un darbības pienākumus;
 b)
 drošības un piekļuves ierobežojumi, kas izriet no pasākumu
 īstenošanas bruņotos un/vai grūti pieejamos reģionos,
 iespējami apdraudot īstenotāju (brīvprātīgo)
 fizisko integritāti un ietekmējot darbības mērķu
 sasniegšanas iespējas;
 c) risks
 Komisijas reputācijai saistībā ar līdzekļu
 krāpnieciska izmatojuma risku.
 Ja
 galīgā izvēle ir par labu izpildaģentūras
 izmantošanai, iespējams šāds papildu risks:
 d)
 koordinācijas nepilnības darbā ar izpildaģentūru, kas
 izriet no tā, ka nav skaidri noteiktas atbildības robežas
 attiecībā uz izpildaģentūrai deleģēto uzdevumu
 pārvaldību un kontroli.
 Paredzams, ka
 šie riski pārsvarā būs nelieli, un jebkurā
 gadījumā tie tiks pastāvīgi un cieši uzraudzīti.
 Piemēram, ievērojot pārskatīto Finanšu regulu, tiks
 piemēroti vienkāršošanas pasākumi (piemēram, plašāk
 izmantojot fiksētas summas un vienotas likmes).
 Pamatojoties
 uz pēdējo triju gadu laikā novēroto kļūdu
 īpatsvaru, potenciālais kļūdu īpatsvars, ja
 īstenošanu ar centralizētu tiešu pārvaldību
 nodrošinātu ECHO ĢD, visticamāk, būtu zem 2 %.
 Ja programmu
 īsteno ar izpildaģentūras starpniecību un pieņem
 aģentūru vispārējo kļūdu īpatsvaru
 (piemēram, EACEA izpildaģentūras 2011. gada
 darbības ziņojumā uzrādītais kļūdu
 īpatsvars bija 0,81 %), neatbilstības līmenis ir paredzams
 zem 2 %.
 2.2.2. Paredzētās kontroles
 metodes
 Centralizētas tiešas pārvaldības gadījumā tiks
 piemērota ECHO ĢD vispārīgā kontroles
 struktūra. Tādējādi kontrole būs vērsta uz esošo
 administratīvo, darbības un finanšu procedūru atbilstību un
 efektivitāti un spēkā esošo tiesību aktu ievērošanu.
 Šie izdevumi turklāt būs ECHO ĢD Iekšējās
 revīzijas struktūras (IAC) kompetencē.
 Turklāt
 uz saskaņā ar šo tiesību aktu piešķirtajām
 dotācijām un noslēgtajiem līgumiem attieksies ECHO
 ĢD Ārējās revīzijas sektora ex post revīzija
 un ārējo partneru novērtējums. Kā parasti,
 pasākumus var revidēt un izmeklēt Iekšējās
 revīzijas dienests (IAS), Revīzijas palāta un OLAF.
 Pamatojoties uz 2011. gada skaitļiem, ECHO ĢD
 paredzamās kontroles izmaksas ir 2,7–3,1 % diapazonā.
 Ja programmu
 īstenos ar izpildaģentūras starpniecību, Komisija
 piemēros izpildaģentūrām paredzētos kontroles
 pasākumus saskaņā ar Finanšu regulas 59. pantu un Padomes
 Regulu (EK) Nr. 58/2003 par izpildaģentūrām. Turklāt
 Komisija uzraudzīs un kontrolēs, lai izpildaģentūra
 attiecībā uz pasākumiem, kuru pārvaldība tai būs
 uzticēta, izpildītu atbilstīgus kontroles mērķus.
 Šī uzraudzība tiks iestrādāta sadarbības noteikumos
 starp atbildīgo ģenerāldirektorātu un
 izpildaģentūru un aģentūras ziņojumos, ko izdod
 divreiz gadā.
 Izpildaģentūras
 iekšējās kontroles sistēmas pamatiezīmes (pamatojoties uz EACEA
 sistēmu) ir šādas:
 a) finanšu plūsmas un pienākumu
 nodalīšana;
 b) izmaksu atbilstības kontrole ar ex ante pārbaudēm
 (dokumentu pārbaudes, uzraudzības komandējumi);
 c) pārraudzības procedūra;
 d) vienkāršošanas pasākumi un
 saskaņošana programmas ietvaros un starp dažādām programmām
 (paraugprakses apmaiņa);
 e) fiksētu summu un vienotu likmju izmantošana
 dažām jomām/pasākumiem;
 f) pārvaldības ziņojumi (mēneša,
 ceturkšņa un gada, piemēram, gada darbības ziņojums);
 g) centralizēta ex ante kontrole
 attiecībā uz publisko iepirkumu, konkursiem un dotāciju
 līgumiem;
 h) iekšējās revīzijas struktūra.
 Izpildaģentūras
 pasākumus var revidēt un izmeklēt Iekšējās
 revīzijas dienests (IAS), Revīzijas palāta un OLAF.
 Kontroles
 izmaksu aplēse balstās uz EACEA izpildaģentūras
 līdzšinējo pieredzi. Saskaņā ar šīs
 aģentūras 2011. gada darbības ziņojumā
 sniegtajiem skaitļiem lēstās kontroles izmaksas divām
 programmām, ko īstenos 2014.–2020. gadā, būs
 attiecīgi 2,8 % un 2,9 % no šo programmu kopējā
 budžeta. Piemērojot šos rezultātus, ES palīdzības
 brīvprātīgo iniciatīvas izveides kontroles izmaksas
 2014.–2020. gadam tiek lēstas 6,7–6,9 miljonu euro
 apmērā.
 Attiecībā uz ECHO ĢD tiek
 lēsts, ka kontroles izmaksas saistībā ar atbildīgā
 ģenerāldirektorāta uzdevumiem būtu aptuveni
 210 tūkstoši euro, kas atbilst 0,1 % no kopējā
 budžeta. Šīs kontroles īstenošana kopā ar jaunās Finanšu
 regulas vienkāršojumu paredzamo ietekmi ļautu izvairīties no
 būtiskām kļūdām (>2 %).
 2.3. Krāpšanas un
 pārkāpumu apkarošanas pasākumi
 Norādīt
 esošos vai plānotos novēršanas un aizsardzības pasākumus.
 ECHO ĢD turpinās izstrādāt savu krāpšanas
 apkarošanas stratēģiju saskaņā ar Komisijas jauno, 2011. gada
 24. jūnijā pieņemto krāpšanas apkarošanas
 stratēģiju (CAFS), lai cita starpā nodrošinātu, ka:
 ECHO ĢD iekšējās kontroles pasākumi krāpšanas
 apkarošanai pilnībā atbilst CAFS;
 ECHO ĢD pieeja krāpšanas riska apkarošanā ir orientēta
 uz krāpšanas riska jomu konstatēšanu un atbilstīgu
 reaģēšanu.
 Eiropas Birojs
 krāpšanas apkarošanai (OLAF) var veikt pārbaudes uz vietas un
 inspekcijas.
 Lai mazinātu krāpšanas un
 pārkāpumu iespējamību, ir paredzēti šādi
 pasākumi:
 - krāpšanas un pārkāpumu
 novēršanu apsver jau programmas izstrādes laikā,
 vienkāršojot noteikumus un plašāk izmantojot vienotas likmes un
 fiksētas summas;
 - tiks veiktas sistemātiskas iespējamo
 dubultās finansēšanas gadījumu pārbaudes un apzināti
 vairāku dotāciju saņēmēji;
 - ja būs nopietnas bažas par
 pārkāpumiem un/vai aizdomas par krāpšanu, tiks veiktas ad hoc
 revīzijas.
 3. PRIEKŠLIKUMA/INICIATĪVAS
 PAREDZAMĀ FINANSIĀLĀ IETEKME
 3.1. Attiecīgās
 daudzgadu finanšu shēmas izdevumu kategorijas un budžeta izdevumu
 pozīcijas
 · Esošās budžeta izdevumu pozīcijas
 Sarindotas pa
 daudzgadu finanšu shēmas izdevumu kategorijām un budžeta
 pozīcijām
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas
 Globālā Eiropa || Dif./nedif.[31] || no EBTA[32] valstīm || no kandidātvalstīm[33] || no trešām valstīm || atbilstoši Finanšu regulas 18. panta 1. punkta aa) apakšpunktam
 4 || 23 02 04 (Eiropas Brīvprātīgo humānās palīdzības korpuss) ES palīdzības brīvprātīgie || Dif. || JĀ || JĀ || NĒ || JĀ/NĒ
 Citas Eiropas valstis ES palīdzības
 brīvprātīgo iniciatīvā varēs piedalīties,
 ievērojot 23. pantā minētos nosacījumus.
 3.2. Paredzamā ietekme uz
 izdevumiem
 3.2.1. Paredzamās ietekmes uz
 izdevumiem kopsavilkums
 Miljonos EUR (3 zīmes aiz komata)
 Daudzgadu finanšu shēmas izdevumu kategorija: || Numurs || 4. GLOBĀLĀ EIROPA
 ECHO ĢD || || || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || Turpmākie gadi || KOPĀ 2014.–2020. G.
  Darbības apropriācijas || || || || || || || || ||
 23 02 04 || Saistības || (1) || 21,200 || 23,800 || 27,600 || 32,700 || 37,900 || 44,500 || 51,400 || || 239,100
 Maksājumi || (2) || 13,780 || 18,650 || 23,630 || 29,895 || 34,680 || 40,640 || 47,145 || 30,680 || 239,100
 Administratīvās apropriācijas, kas tiek finansētas no konkrētu programmu piešķīrumiem[34] || || || || || || || || ||
 || || (3) || 0 || 0 || 0 || 0 || 0 || 0 || 0 || 0 || 0
 KOPĀ – ECHO ĢD apropriācijas || Saistības || =1+3 || 21,200 || 23,800 || 27,600 || 32,700 || 37,900 || 44,500 || 51,400 || || 239,100
 Maksājumi || =2+3 || 13,780 || 18,650 || 23,630 || 29,895 || 34,680 || 40,640 || 47,145 || 30,680 || 239,100
  KOPĀ – darbības apropriācijas || Saistības || (4) || 21,200 || 23,800 || 27,600 || 32,700 || 37,900 || 44,500 || 51,400 || || 239,100
 Maksājumi || (5) || 13,780 || 18,650 || 23,630 || 29,895 || 34,680 || 40,640 || 47,145 || 30,680 || 239,100
  KOPĀ – administratīvās apropriācijas, kas tiek finansētas no konkrētu programmu piešķīrumiem || (6) || 0 || 0 || 0 || 0 || 0 || 0 || 0 || 0 || 0
 KOPĀ – daudzgadu finanšu shēmas 4. IZDEVUMU KATEGORIJAS apropriācijas || Saistības || =4+ 6 || 21,200 || 23,800 || 27,600 || 32,700 || 37,900 || 44,500 || 51,400 || || 239,100
 Maksājumi || =5+ 6 || 13,780 || 18,650 || 23,630 || 29,895 || 34,680 || 40,640 || 47,145 || 30,680 || 239,100
 Daudzgadu finanšu shēmas izdevumu kategorija: || 5 || “Administratīvie izdevumi”
 Miljonos EUR (3 zīmes aiz komata)
 || || || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || KOPĀ 2014.–2020. G.
 ECHO ĢD ||
  Cilvēkresursi || 1,146 || 1,146 || 1,146 || 1,146 || 1,274 || 1,274 || 1,593 || 8,725
  Citi administratīvie izdevumi || 0,063 || 0,063 || 0,143 || 0,063 || 0,065 || 0,122 || 0,045 || 0,564
 KOPĀ – ECHO ĢD || Apropriācijas || 1,209 || 1,209 || 1,289 || 1,209 || 1,339 || 1,396 || 1,683 || 9,289
 KOPĀ – daudzgadu finanšu shēmas 5. IZDEVUMU KATEGORIJAS apropriācijas || (Saistību summa = maksājumu summa) || 1,209 || 1,209 || 1,289 || 1,209 || 1,339 || 1,396 || 1,683 || 9,289
 Miljonos EUR (3 zīmes aiz komata)
 || || || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || Turpmākie gadi || KOPĀ 2014.– 2020. G.
 KOPĀ – daudzgadu finanšu shēmas 1.–5. IZDEVUMU KATEGORIJAS apropriācijas || Saistības || 22,409 || 25,009 || 28,889 || 33,909 || 39,239 || 45,896 || 53,083 || || 248,434
 Maksājumi || 14,989 || 19,859 || 24,919 || 31,104 || 36,019 || 42,036 || 48,828 || 30,680 || 248,434
 3.2.2. Paredzamā ietekme uz
 darbības apropriācijām
 –
 ̈ Priekšlikums/iniciatīva neparedz darbības apropriāciju
 izmantošanu
 –
 X Priekšlikums/iniciatīva paredz
 darbības apropriāciju izmantošanu šādā veidā:
 Saistību apropriācijas miljonos EUR
 (3 zīmes aiz komata)
 Norādīt mērķus un rezultātus ò || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || KOPĀ 2014.–2020. G.
 REZULTĀTI
 || Rezultātu veids[35] || Rezultāta vidējās izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Kopējais rezultātu skaits || Kopējās izmaksas
 DARBĪBAS MĒRĶIS Nr. 1 Palielināt un uzlabot Savienības spēju sniegt humāno palīdzību || || || || || || || || || || || || || || || ||
 - Rezultāts || Reģistrs, prakses vietu sk., nosūtīto brīvprātīgo sk. || 0,014 || 376 || 5,271 || 941 || 13,367 || 1130 || 15,976 || 1356 || 20,222 || 1560 || 22,867 || 1950 || 27,361 || 2291 || 32,074 || 9604 || 137.136
 Starpsumma – 1. darbības mērķis || 376 || 5,271 || 941 || 13,367 || 1130 || 15,976 || 1356 || 20,222 || 1560 || 22,867 || 1950 || 27,361 || 2291 || 32,074 || 9604 || 137,136
 Norādīt mērķus un rezultātus ò || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || KOPĀ 2014.–2020. G.
 REZULTĀTI
 || Rezultātu veids[36] || Rezultāta vidējās izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Kopējais rezultātu skaits || Kopējās izmaksas
 DARBĪBAS MĒRĶIS Nr. 2 Uzlabot humānās palīdzības jomā strādājošo brīvprātīgo prasmes un lietpratību un viņu darba apstākļus || || || || || || || || || || || || || || || ||
 - Rezultāts || Brīvprātīgo apmācība, standartu izstrāde || 0,0075 || 938 || 7,034 || 711 || 5,330 || 837 || 6,280 || 863 || 6,476 || 1193 || 8,946 || 1535 || 11,511 || 1600 || 12,000 || 7677 || 57.576
 Starpsumma – 2. darbības mērķis || 938 || 7.034 || 711 || 5,330 || 837 || 6,280 || 863 || 6,476 || 1193 || 8,946 || 1535 || 11,511 || 1600 || 12,000 || 7677 || 57,576
 DARBĪBAS MĒRĶIS Nr. 3 Attīstīt uzņemošo organizāciju spējas un veicināt brīvprātīgo darbu trešās valstīs || || || || || || || || || || || || || || || ||
 - Rezultāts || Vadošo brīvprātīgo sk. / vietējie brīvprātīgie / pasniedzēju apmācība / semināru dalībnieku sk. || 0,00471 || 1418 || 6,681 || 785 || 3,700 || 857 || 4,038 || 901 || 4,244 || 1037 || 4,886 || 849 || 3,999 || 1263 || 6,000 || 7110 || 33.549
 Starpsumma – 3. darbības mērķis || 1418 || 6.681 || 785 || 3,700 || 857 || 4,038 || 901 || 4,244 || 1037 || 4,886 || 849 || 3,999 || 1263 || 6,000 || 7110 || 33,549
 Norādīt mērķus un rezultātus ò || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || KOPĀ 2014.–2020. G. ||
 REZULTĀTI ||
 || Rezultātu veids[37] || Rezultāta vidējās izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Kopējais rezultātu skaits || Kopējās izmaksas ||
 || DARBĪBAS MĒRĶIS Nr. 4 Veicināt Savienības humānās palīdzības vērtību pamanāmību || || || || || || || || || || || || || || || ||
 || - Rezultāts || ES palīdzības brīvprātīgo tīkla izveide; konferences, komunikācija, pamanāmība; interneta vidē strādājošo brīvprātīgo sk. || 0,00081 || 300 || 1,737 || 700 || 0,940 || 1300 || 0,769 || 1700 || 1,395 || 2000 || 0,769 || 2000 || 1,053 || 2000 || 0,826 || 10000 || 7.488
 || Starpsumma – 4. darbības mērķis || 300 || 1.737 || 700 || 0,940 || 1300 || 0,769 || 1700 || 1,395 || 2000 || 0,769 || 2000 || 1,053 || 2000 || 0,826 || 10000 || 7,488
 || DARBĪBAS MĒRĶIS Nr. 5 Dalībvalstu līmenī palielināt brīvprātīgo darba saskaņotību un konsekvenci, lai uzlabotu Savienības pilsoņu iespējas piedalīties humānās palīdzības pasākumos un operācijās || || || || || || || || || || || || || || || ||
 || - Rezultāts || Standartu izstrāde, pārskatīšana, sertifikācijas mehānisms || || || 0,477 || || 0,464 || || 0,538 || || 0,364 || || 0,433 || || 0,575 || || 0,500 || || 3.351
 || Starpsumma – 5. darbības mērķis || || 0.477 || || 0,464 || || 0,538 || || 0,364 || || 0,433 || || 0,575 || || 0,500 || || 3,351
 || KOPĒJĀS IZMAKSAS || 3032 || 21.200 || 3137 || 23,800 || 4124 || 27,600 || 4820 || 32,700 || 5790 || 37,900 || 6334 || 44,500 || 7154 || 51,400 || 34391 || 239,100
 3.2.3. Paredzamā ietekme uz
 administratīvajām apropriācijām
 3.2.3.1. Kopsavilkums
 –
 ̈ Priekšlikums/iniciatīva neparedz administratīvo
 apropriāciju izmantošanu
 –
 X Priekšlikums/iniciatīva paredz administratīvo
 apropriāciju izmantošanu šādā veidā:
 Miljonos EUR
 (3 zīmes aiz komata)
 || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || KOPĀ
 Daudzgadu finanšu shēmas 5. IZDEVUMU KATEGORIJA || || || || || || || ||
 Cilvēkresursi || 1,146 || 1,146 || 1,146 || 1,146 || 1,274 || 1,274 || 1,593 || 8,725
 Citi administratīvie izdevumi || 0,063 || 0,063 || 0,143 || 0,063 || 0,065 || 0,122 || 0,045 || 0,564
 Starpsumma – daudzgadu finanšu shēmas 5. IZDEVUMU KATEGORIJA || 1,209 || 1,209 || 1,289 || 1,209 || 1,339 || 1,396 || 1,683 || 9,289
 Ārpus daudzgadu finanšu shēmas 5. IZDEVUMU KATEGORIJAS[38] || N.P. || N.P. || N.P. || N.P. || N.P. || N.P. || N.P. || N.P.
 Cilvēkresursi || || || || || || || ||
 Citi administratīvie izdevumi || || || || || || || ||
 Starpsumma – ārpus daudzgadu finanšu shēmas 5. IZDEVUMU KATEGORIJAS || N.P. || N.P. || N.P. || N.P. || N.P. || N.P. || N.P. || N.P.
 KOPĀ || 1,209 || 1,209 || 1,289 || 1,209 || 1,339 || 1,396 || 1,683 || 9,289
 Skaitļi
 tiks koriģēti saskaņā ar plānotās
 ārpakalpojumu piesaistīšanas procedūras rezultātiem.
 3.2.3.2. Paredzamās
 cilvēkresursu vajadzības
 –
 ̈ Priekšlikums/iniciatīva neparedz cilvēkresursu izmantošanu
 –
 X Priekšlikums/iniciatīva paredz
 cilvēkresursu izmantošanu šādā veidā:
 Paredzamais apjoms izsakāms veselos
 skaitļos (vai maksimāli ar vienu zīmi aiz komata)
 || 2014. gads || 2015. gads || 2016. gads || 2017. gads || 2018. gads || 2019. gads || 2020. gads
  Štatu sarakstā ietvertās amata vietas (ierēdņi un pagaidu darbinieki)
 XX 01 01 01 (Galvenā mītne un Komisijas pārstāvniecības) || 6 || 6 || 6 || 6 || 6 || 6 || 7
 XX 01 01 02 (Delegācijas) || || || || || || ||
 XX 01 05 01 (Netiešā pētniecība) || || || || || || ||
 10 01 05 01 (Tiešā pētniecība) || || || || || || ||
  Ārštata darbinieki (izsakot ar pilnslodzes ekvivalentu – FTE)[39]
 XX 01 02 01 (CA, INT, SNE, ko finansē no vispārīgajām apropriācijām) || 6 || 6 || 6 || 6 || 8 || 8 || 11
 XX 01 02 02 (CA, INT, JED, LA un SNE delegācijās) || || || || || || ||
 XX 01 04 yy[40] || - galvenā mītne[41] || || || || || || ||
 - delegācijas || || || || || || ||
 XX 01 05 02 (CA, INT, SNE – netiešā pētniecība) || || || || || || ||
 10 01 05 02 (CA, INT, SNE – tiešā pētniecība) || || || || || || ||
 Citas budžeta pozīcijas (precizēt) || || || || || || ||
 KOPĀ || 12 || 12 || 12 || 12 || 14 || 14 || 18
 Attiecīgā politikas joma vai budžeta
 sadaļa ir 23.
 Cilvēkresursu
 vajadzības tiks nodrošinātas, izmantojot attiecīgā
 ģenerāldirektorāta darbiniekus, kuri jau ir iesaistīti
 konkrētās darbības pārvaldībā un/vai ir
 pārgrupēti attiecīgajā ģenerāldirektorātā,
 vajadzības gadījumā izmantojot vadošajam
 ģenerāldirektorātam gada budžeta sadales procedūrā piešķirtos
 papildu resursus un ņemot vērā budžeta ierobežojumus.
 Minētie
 skaitļi tiks koriģēti saskaņā ar plānotās
 ārpakalpojumu piesaistīšanas procedūras rezultātiem.
 Veicamo uzdevumu
 apraksts:
 Ierēdņi un pagaidu darbinieki || Politikas izstrāde un koncepcijas. Īstenošanas akti un pasākumi.
 Ārštata darbinieki || Dotāciju nolīgumu un līgumu pārvaldība; politiskā darba īstenošana un kontrole; administratīvais atbalsts.
 3.2.4. Saderība ar
 kārtējo daudzgadu finanšu shēmu
 –
 X Priekšlikums/iniciatīva atbilst Komisijas
 priekšlikumam par daudzgadu finanšu shēmu 2014.–2020. gadam
 paziņojumā “Budžets stratēģijai “Eiropa 2020””
 (COM(2011)500 galīgā redakcija)
 –
 ̈ Pieņemot priekšlikumu/iniciatīvu, jāpārplāno
 attiecīgā izdevumu kategorija daudzgadu finanšu shēmā
 Aprakstīt, kas jāpārplāno,
 norādot attiecīgās budžeta pozīcijas un summas.
 –
 ̈ Pieņemot priekšlikumu/iniciatīvu, jāpiemēro
 elastības instruments vai jāpārskata daudzgadu finanšu
 shēma[42]
 Aprakstīt, kas jādara, norādot
 attiecīgās izdevumu kategorijas, budžeta pozīcijas un summas.
 [...]
 3.2.5. Trešo personu iemaksas
 –
 Priekšlikums/iniciatīva neparedz trešo personu
 līdzfinansējumu
 –
 Priekšlikums/iniciatīva paredz šādu
 līdzfinansējumu:
 Apropriācijas miljonos EUR (3 zīmes aiz
 komata)
 || N gads || N+1 gads || N+2 gads || N+3 gads || Iekļaut ietekmes atspoguļošanai vajadzīgo gadu skaitu (skat. 1.6. punktu) || Kopā
 Norādīt līdzfinansējuma struktūru || || || || || || || ||
 KOPĀ – līdzfinansējuma apropriācijas || || || || || || || ||
 Priekšlikumā ir
 paredzētas trešo personu iemaksas no EBTA valstīm, kuras ir EEZ
 dalībvalstis, pievienošanās valstīm, kandidātvalstīm
 un potenciālajām kandidātvalstīm, uz kurām attiecas
 pirmspievienošanās stratēģija, un Eiropas
 kaimiņattiecību politikas partnervalstīm.
 3.3. Paredzamā ietekme uz
 ieņēmumiem
 –
 X Priekšlikums/iniciatīva finansiāli
 neietekmē ieņēmumus
 –
 ̈ Priekšlikums/iniciatīva finansiāli ietekmē:
 ̈ pašu resursus
 ̈ dažādus ieņēmumus
 Miljonos EUR (3 zīmes aiz komata)
 Budžeta ieņēmumu pozīcija: || Kārtējā budžeta gadā pieejamās apropriācijas || Priekšlikuma/iniciatīvas ietekme[43]
 N gads || N+1 gads || N+2 gads || N+3 gads || Iekļaut ietekmes ilguma atspoguļošanai vajadzīgo aiļu skaitu (skat. 1.6. punktu)
 .... pants || || || || || || || ||
 Attiecībā
 uz īpaši novirzāmiem dažādajiem ieņēmumiem
 norādīt attiecīgo(-ās) izdevumu pozīciju(-as).
 [...]
 Norādīt
 ietekmes uz ieņēmumiem aprēķināšanai izmantoto metodi.
 [...]
 [1] Standard Eurobarometer 73/2010, Special
 Eurobarometer 343/2010 un Special Eurobarometer 384/2012.
 [2] COM(2010) 683.
 [3] Padomes 2011. gada 25. maija secinājumi
 par Eiropas Brīvprātīgo humānās palīdzības
 korpusu.
 [4] Eiropas Parlamenta 2011. gada 9. maija
 rakstiskā deklarācija 25/2011.
 [5] 2010. gadā Briselē un
 2011. gadā Budapeštā, kur aktīvi piedalījās
 vairāk nekā 150 ieinteresētās organizācijas.
 [6] COHAFA.
 [7] SG, SJ, BUDG ĢD, DEVCO ĢD, FPIS, EĀDD,
 EAC ĢD, EACEA, EMPL ĢD, ELARG ĢD.
 [8] Briselē 2011. gada decembrī un
 2012. gada jūnijā tika organizēti divi kapitalizācijas
 semināri, kurus apmeklēja vairāk nekā 70 dalībnieki.
 [9] OV C 25, 2008.,
 1. lpp.
 [10] OV L 11, 2003., 1. lpp.
 [11] COM(2011) 681 galīgā
 redakcija.
 [12] Izveidots ar Lēmumu X/XX par Savienības
 civilās aizsardzības mehānismu.
 [13] COM(2011) 500 galīgā redakcija.
 [14] OV C 25, 2008., 1. lpp.
 [15] Vēl nav publicēts.
 [16] Komisijas Paziņojums COM(2010) 683 “Kā ar
 brīvprātīgo darbu paust ES iedzīvotāju
 solidaritāti: pirmās pārdomas par Eiropas
 Brīvprātīgo humānās palīdzības korpusu” (OV C 121, 2011., 59. lpp.).
 [17] Komisijas paziņojums “Atjaunota ES
 stratēģija 2011.–2014. gadam attiecībā uz
 korporatīvo sociālo atbildību”, COM(2011) 681 galīgā
 redakcija (OV C 37, 2012., 24. lpp.).
 [18] Komisijas Paziņojums
 COM(2011) 933 (OV C 102, 2012., 35. lpp.).
 [19] Komisijas Paziņojums COM(2011) 568 “ES politika un
 brīvprātīgais darbs: pārrobežu
 brīvprātīgā darba atzīšana un veicināšana Eiropas
 Savienībā” (OV C 335, 2011., 19. lpp.).
 [20] Vēl nav publicēta.
 [21] OV L 312, 1995.,
 1. lpp.
 [22] OV L 292, 1996.,
 2. lpp.
 [23] OV L 136, 1999.,
 1. lpp.
 [24] OV L 55, 2011.,
 13. lpp.
 [25] OV L 8, 2001., 1. lpp.
 [26] OV L 281, 1995., 31. lpp.
 [27] ABM – budžeta vadība pa darbības
 jomām, ABB – budžeta līdzekļu sadale pa darbības
 jomām.
 [28] Kā paredzēts Finanšu regulas 49. panta
 6. punkta attiecīgi a) un b) apakšpunktā.
 [29] Skaidrojumus par pārvaldības veidiem un atsauces
 uz Finanšu regulu skatīt BudgWeb tīmekļa
 vietnē: http://www.cc.cec/budg/man/budgmanag/budgmanag_en.html.
 [30] Kā paredzēts Finanšu regulas 185. pantā.
 [31] Dif. – diferencētās apropriācijas, nedif. –
 nediferencētās apropriācijas.
 [32] EBTA – Eiropas Brīvās tirdzniecības
 asociācija.
 [33] Kandidātvalstis un attiecīgā
 gadījumā potenciālās kandidātvalstis no
 Rietumbalkāniem.
 [34] Tehniskais un/vai administratīvais atbalsts un ES
 programmu un/vai darbību īstenošanas atbalsta izdevumi
 (kādreizējās “BA” pozīcijas), netiešā
 pētniecība, tiešā pētniecība.
 [35] Rezultāti ir attiecīgie produkti vai pakalpojumi
 (piemēram, finansēto studentu apmaiņu skaits, uzbūvēto
 ceļu garums kilometros utt.).
 [36] Rezultāti ir attiecīgie produkti vai pakalpojumi
 (piemēram, finansēto studentu apmaiņu skaits, uzbūvēto
 ceļu garums kilometros utt.).
 [37] Rezultāti ir attiecīgie produkti vai pakalpojumi
 (piemēram, finansēto studentu apmaiņu skaits, uzbūvēto
 ceļu garums kilometros utt.).
 [38] Tehniskais un/vai administratīvais atbalsts un ES
 programmu un/vai darbību īstenošanas atbalsta izdevumi
 (kādreizējās “BA” pozīcijas), netiešā
 pētniecība, tiešā pētniecība.
 [39] CA – līgumdarbinieki, INT – pagaidu darbinieki, JED –
 jaunākie eksperti delegācijās, LA – vietējie darbinieki,
 SNE – valstu norīkotie eksperti.
 [40] Saskaņā ar robežlielumiem
 attiecībā uz ārštata darbiniekiem, ko finansē no
 darbības apropriācijām (kādreizējām “BA”
 pozīcijām).
 [41] Galvenokārt struktūrfondi, Eiropas
 Lauksaimniecības fonds lauku attīstībai (ELFLA) un Eiropas
 Zivsaimniecības fonds (EZF).
 [42] Skatīt Iestāžu nolīguma 19. un 24. punktu.
 [43] Norādītajām tradicionālo pašu resursu
 (muitas nodokļi, cukura nodevas) summām jābūt neto
 summām, t. i., bruto summām, no kurām atskaitītas
 iekasēšanas izmaksas 25 % apmērā.